open-index/open-wikipedia-markdown huggingface dataset:
গেটৱে একাডেমী জুনিয়ৰ কলেজ, বাইহাটা চাৰিআলি

thumb|গেটৱে একাডেমী কনিষ্ঠ মহাবিদ্যালয়ৰ মুখ্য প্ৰৱেশদ্বাৰ
**গে'টৱে একাডেমী জুনিয়ৰ কলেজ** বা **গে'টৱে একাডেমী কনিষ্ঠ মহাবিদ্যালয়** () ভাৰতৰ উত্তৰ পূৰ্বাঞ্চলৰ ৰাজ্য অসমৰ কামৰূপ জিলাৰ বাইহাটা চাৰিআলিত অৱস্থিত এখন উচ্চতৰ-মাধ্যমিক শ্ৰেণীৰ কলেজ।  অঞ্চলটোৰ কেইগৰাকীমান আগৰণুৱা শিক্ষাবিদৰ উদ্যোগত ২০০৪ চনত কলা আৰু বাণিজ্য শাখাৰ অন্তৰ্ভুক্তিৰে এই কনিষ্ঠ মহাবিদ্যালয়খন প্ৰতিষ্ঠা কৰা হৈছিল। ২০১৭ বৰ্ষৰ পৰা মহাবিদ্যালয়খনত বিজ্ঞান শাখাৰো আৰম্ভণি কৰা হয়। অসম উচ্চতৰ মাধ্যমিক শিক্ষা সংসদৰ পাঠ্যক্ৰমৰ অধীনস্থ এই মহাবিদ্যালয়খনে বিভিন্ন দিশত সুনাম অৰ্জন কৰি বৃহত্তৰ বাইহাটা চাৰিআলি অঞ্চলটিৰ ভিতৰতে এখন আগশাৰীৰ কনিষ্ঠ মহাবিদ্যালয় ৰূপে পৰিগণিত হৈছে।

## অৱস্থান আৰু পৰিবহণ
বাইহাটা চালিআলিৰ উত্তৰ দিশৰ গোৰেশ্বৰ সংযোগী পথটোত অৱস্থিত কনিষ্ঠ মহাবিদ্যালয়খনলৈ গুৱাহাটীৰ জালুকবাৰীৰ পৰা দুৰত্ব প্ৰায় ৩০ কিলোমিটাৰ। চাৰিওদিশৰ বেজেৰা, দেউদুৱাৰ, গোপেশ্বৰ, কমলপুৰ, ৰঙিয়া, বিহদিয়া, মুক্তাপুৰ আদি নিকটৱৰ্তী ঠাইসমূহৰ পৰা মহাবিদ্যালয়লৈ টেম্প', মেজিক আদি সৰু বাহনসমূহ নিয়মীয়াকৈ চলে।

## শিক্ষা
### উচ্চতৰ মাধ্যমিক
* বিজ্ঞান শাখা ( বিষয়সমূহ : পদাৰ্থবিজ্ঞান, ৰসায়নবিজ্ঞান, গণিত, জীৱবিজ্ঞান, কম্পিউটাৰবিজ্ঞান , অসমীয়া, ইংৰাজী , বৈকল্পিক ইংৰাজী )
* কলা শাখা (বিষয়সমূহ : অৰ্থনীতি, ৰাজনীতিবিজ্ঞান, দৰ্শন আৰু যুক্তিশিক্ষা, নৃতত্ত্ব, অসমীয়া, ইংৰাজী , বৈকল্পিক ইংৰাজী )
* বাণিজ্য শাখা (বিষয়সমূহ : হিচাপবিদ্যা, ব্যৱসায় অধ্যয়ন, বেংকিং, অৰ্থনীতি, অসমীয়া, ইংৰাজী , বৈকল্পিক ইংৰাজী )

## মুখপত্ৰ
মহাবিদ্যালয়ৰ পৰা বাৰ্ষিক ভিত্তিত প্ৰকাশ হয় এখনি ই-মুখপত্ৰ গেটওৱিয়ান। ২০১৮ বৰ্ষৰ পৰা প্ৰকাশ হোৱা এইখনেই অসমৰ ভিতৰত কনিষ্ঠ মহাবিদ্যালয়ৰ পৰা স্বতন্ত্ৰভাৱে প্ৰকাশিত প্ৰথমখন ই-মুখপত্ৰ। 

এই মুখপত্ৰখনিৰ প্ৰথমটো সংখ্যাৰ সম্পাদক আছিল প্ৰিয়ম প্ৰীতম। এই মুখপত্ৰখনিৰ লিংকটো হৈছে http://gatewian.com।

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
গেটওৱিয়ান

গেটওৱিয়ান(English : Gatewayian) হৈছে গেটৱে একাডেমী জুনিয়ৰ কলেজ,বাইহাটা চাৰিআলিৰ পৰা প্ৰকাশিত ই-মুখপত্ৰ । অসমৰ ভিতৰত এইখনেই প্ৰথমখন কোনো কনিষ্ঠ মহাবিদ্যালয়ৰ পৰা সম্পূৰ্ণ স্বতন্ত্ৰভাৱে প্ৰকাশিত ই-মুখপত্ৰ ।

## লক্ষ্য আৰু উদ্দেশ্য :
ইউনিকোডত লিখা-মেলা আৰু সাহিত্য চৰ্চাৰ বিষয়ে জীৱনৰ প্ৰথমখন খেলপথাৰতে ছাত্ৰ-ছাত্ৰীক আভাস দিয়াই গেটওৱিয়ানৰ মূল লক্ষ্য আৰু উদ্দেশ্য । ইয়াৰ বাহিৰেও গেটওৱিয়ানৰ অইন কেতবোৰ উদ্দেশ্য হৈছে -

* সকলোস্তৰৰ সকলো পাঠক-পাঠিকাকে সকলো সময়তে বিনামূলীয়াকৈ আলোচনীখনৰ পঠনৰ সুযোগ দিয়া ।
* আলোচনীত থকা মন্তব্য আৰু মেইলৰ সুবিধাৰ যোগেদি পঢ়ুৱৈক তাক্ষণিক আৰু পোনপটীয়াভাৱে মতামত প্ৰকাশৰ ব্যৱস্থা কৰা ।
* আলোচনীৰ উপাদেয় লেখাবোৰ যাতে সময়ৰ গৰাহত হেৰাই নাযায় তাৰ বাবেও গেটওৱিয়ানে সংৰক্ষকৰ কাম কৰিব ।
* সাধাৰণ আলোচনীত স্থানাভাৱত যোগ্য লেখা প্ৰকাশ কৰিব নোৱাৰাৰ অসুবিধাৰ পৰা ই-আলোচনী গেটওৱিয়ান মুক্ত ।



## আলোচনীৰ লেখক-লেখিকা :
গেটওৱিয়ানত মুখ্যতঃ ছাত্ৰ-ছাত্ৰী আৰু মহাবিদ্যালয়ৰ শিক্ষক-কৰ্মচাৰীৰ লেখাহে প্ৰকাশ কৰা হয় যদিও অতিথি লেখকৰ নিৰ্বাচিত লেখা, সাক্ষাৎকাৰ আদিও প্ৰকাশ কৰাৰ হয় । লেখনিসমূহ সংগ্ৰহ কৰি, বাচনি কৰি, প্ৰয়োজনবোধে হাত ফুৰোৱাৰ আৰম্ভ কৰি পৰা আপলোড কৰালৈকে দায়িত্বসমূহ কাৰিকৰী সমিতিকে সম্পাদনা সমিতিৰ বিভিন্ন উপ-সমিতি সমূহে নিয়াৰিকৈ কৰে । লেখা প্ৰকাশৰ ক্ষেত্ৰত সম্পাদকৰ সিদ্ধান্তই চৃড়ান্ত সিদ্ধান্ত ।

নকল লেখাক কেতিয়াও প্ৰশ্ৰয় দিয়া নহয় আৰু কোনোবাই উপযুক্ত প্ৰমাণসহ আঙুলিয়াই দিয়ামাত্ৰেই তেনে লেখা মচি পেলোৱাৰ ব্যৱস্থা কৰা হয় ।

আলোচনীত প্ৰকাশিত লেখাসমূহ লেখক আৰু গেটওৱিয়ানৰ দ্বাৰা সৰ্বস্বত্ব সংৰক্ষিত । 


## সম্পাদকৰ তালিকা :
সদ্যহতে প্ৰতি বছৰে মহাবিদ্যালয়ৰ নৱাগত আদৰণি সভাৰ দিনা প্ৰকাশ পাবলগীয়া আলোচনীখনৰ প্ৰতিটো সংখ্যাৰ বাবে মহাবিদ্যালয়ত অধ্যয়নৰত যিকোনো এগৰাকী যোগ্য শিক্ষাৰ্থীক সম্পাদকৰ দায়িত্ব দিয়াৰ সিদ্ধান্ত লোৱা হৈছে ।  ২০১৮ চনৰ পৰা আত্মপ্ৰকাশ কৰা গেটওৱিয়ানৰ সম্পাদকৰ তালিকা এনেধৰণৰ - 

## গেটওৱিয়ান কেনেকৈ পঢ়িব পাৰিব ?
http://gatewian.com  এই লিংকত ক্লিক কৰি আপোনালোকে যিকোনো ঠাইৰ পৰা যিকোনো ডিভাইছৰ সহায়েৰে গেটওৱিয়ানৰ শেহতীয়া সংখ্যাত চকু ফুৰাব পাৰে । গেটওৱিয়ান ত আপোনাৰ ব্যক্তিগত তথ্যসমূহ সম্পূৰ্ণ সুৰক্ষিত ।


শ্ৰেণী:অনলাইন আলোচনী
প্ৰজ্ঞাসুন্দৰী দেৱী

**প্ৰজ্ঞাসুন্দৰী দেৱী** (জন্ম ১৮৮৪ – মৃত্যু ১৯৫০) এগৰাকী ভাৰতীয় ৰন্ধন প্ৰণালী বিষয়ক গ্ৰন্থ লেখিকা আৰু আলোচনী সম্পাদক আছিল। ১৯০২ চনত প্ৰকাশিত তেওঁৰ *আমিষ ও নিৰামিষ* বঙালী সাহিত্যৰ এখন তাৎপৰ্যপূৰ্ণ ৰন্ধন প্ৰণালী বিষয়ক গ্ৰন্থ। ১৮৯৭ চনৰ আৰম্ভণিৰ পৰা প্ৰজ্ঞাসুন্দৰীয়ে *পূণ্য* নামৰ এখন আলোচনী প্ৰকাশ কৰিছিল।

## প্ৰাৰম্ভিক জীৱন
প্ৰজ্ঞাসুন্দৰী দেৱী বিজ্ঞানী হেমেন্দ্ৰনাথ ঠাকুৰ তথা নীপময়ী/নৃপময়ী দেৱীৰ জীয়ৰী। তেওঁৰ ককাদেউতাক দেবেন্দ্ৰনাথ ঠাকুৰ আছিল এজন দাৰ্শনিক আৰু আজো-ককাদেউতাক দ্বাৰকানাথ ঠাকুৰ আছিল এজন উদ্যোগপতি। ন'বেল বঁটা বিজয়ী সাহিত্যিক তথা কবি ৰবীন্দ্ৰনাথ ঠাকুৰ আছিল তেওঁৰ খুৰাক।

## ব্যক্তিগত জীৱন
১৮৯১ চনত প্ৰজ্ঞাসুন্দৰী দেৱী ৰসৰাজ লক্ষ্মীনাথ বেজবৰুৱাৰ সৈতে বিবাহ পাশত আৱদ্ধ হয়। তেওঁলোক চাৰিগৰাকী সন্তানৰ পিতৃ-মাতৃ আছিল যদিও এজন বহু কম বয়সতে ঢুকায়। উল্লেখযোগ্য যে লক্ষ্মীনাথ বেজবৰুৱায়ে প্ৰজ্ঞাসুন্দৰী দেৱীক তেওঁৰ ৰন্ধন প্ৰণালীবোৰ কিতাপ আকাৰে প্ৰকাশ কৰিবলৈ উৎসাহিত কৰিছিল। ১৯৫০ চনত প্ৰজ্ঞাসুন্দৰী দেৱীয়ে ইহলীলা সম্বৰণ কৰে।

## লগতে চাওক
*লক্ষ্মীনাথ বেজবৰুৱা
*ৰবীন্দ্ৰনাথ ঠাকুৰ

## তথ্য সূত্ৰ

শ্ৰেণী:অসমৰ ব্যক্তি
একতাৰ মূৰ্তি

**একতাৰ মূৰ্তি** বা **ঐক্যৰ মূৰ্তি** ভাৰতৰ প্ৰথম গৃহমন্ত্ৰী তথা উপপ্ৰধানমন্ত্ৰী আৰু বিখ্যাত স্বাধীনতা সংগ্ৰামী চৰ্দাৰ বল্লভভাই পেটেললৈ উছৰ্গিত স্মৃতিসৌধ। ১৮২ মিটাৰ উচ্চতাৰ এই মূৰ্তি বৰ্তমান পৃথিৱীৰ আটাইতকৈ ওখ মূৰ্তি। এই ভাস্কৰ্য গুজৰাট ৰাজ্যৰ নৰ্মদা জিলাত অৱস্থিত। নৰ্মদা নদীৰ বুকুত অৱস্থিত এটি নদীদ্বীপৰ পৰা চৰ্দাৰ সৰোবৰ বান্ধলৈ মুখ কৰি কেৱদিয়া কলনীত এই মূৰ্তি অৱস্থিত।

এই প্ৰকল্প নৰেন্দ্ৰ মোদী গুজৰাটৰ মুখ্যমন্ত্ৰী হৈ থাকোঁতে ২০১০ চনত ঘোষণা কৰা হৈছিল। ২০১৪ চনৰ অক্টোবৰ মাহৰ পৰা লাৰ্চন এণ্ড টাৰব' কোম্পানীয়ে ইয়াৰ নিৰ্মাণ কাৰ্য আৰম্ভ কৰে। ৰী মূৰ্তিৰ মুঠ ব্যয় ₹২,৯৮৯ কোটি। ভাস্কৰ্যবিদ ৰাম ভি. চুতাৰে ইয়াৰ আৰ্হি প্ৰস্তুত কৰিছিল। ২০১৮ চনৰ ৩১ অক্টোবৰ তাৰিখে চৰ্দাৰ বল্লভভাই পেটেলৰ ১৪৩তম জন্মবাৰ্ষিকীত ভাৰতৰ প্ৰধানমন্ত্ৰী নৰেন্দ্ৰ মোদীয়ে আনুষ্ঠানিক ভাৱে এই মূৰ্তি মুকলি কৰে।

বল্লভভাই পেটেলে ভাৰতৰ স্বাধীনতাৰ পিছত বহুতো স্থানীয় ৰজা-মহাৰজাৰ ৰাজ্য মূল ভাৰতৰ লগত অন্তৰ্ভুক্ত কৰিবলৈ অহোপুৰুষাৰ্থ কৰিছিল। সকলোকে একতাৰ দোলেৰে বান্ধি ভাৰতত ঐক্য স্থাপন কৰাৰ বাবে এই মূৰ্তিৰ নাম *একতাৰ মূৰ্তি* বা *ঐক্যৰ মূৰ্তি* ৰখা হ'ল। 
## ইতিহাস

২০১০ চনৰ ৭ অক্টোবৰ তাৰিখে গুজৰাটৰ মুখ্যমন্ত্ৰী হিচাপে নৰেন্দ্ৰ মোদীৰ দহবছৰীয়া বৰ্ষৰ আৰম্ভণিৰ মুহূৰ্তত তেওঁ চৰ্দাৰ বল্লভভাই পেটেললৈ উছৰ্গিত মূৰ্তি নিৰ্মাণৰ প্ৰকল্পৰ কথা ঘোষণা কৰে। সেই সময়ত ইয়াক কাৰ্যকৰী কৰিবলৈ গুজৰাট চৰকাৰৰ দ্বাৰা চৰ্দাৰ বল্লভভাই পেটেল ৰাষ্ট্ৰীয় একটা ট্ৰাষ্ট গঠন কৰা হৈছিল।

চৰ্দাৰ বল্লভভাই পেটেলক ভাৰতৰ লৌহপুৰুষ বুলি কোৱা হয় সেয়ে মূৰ্তিৰ বাবে লাগতিয়াল লোৰ বাবে গোটেই দেশৰ কৃষক সকলক নিজৰ লোৰ সঁজুলি দান দিবলৈ আহ্বান জনোৱা হৈছিল। এনেকৈ ২০১৬ চনলৈ ১৩৫ টন লো সংগ্ৰহ কৰা হ'ল আৰু তাৰে ১০৯ টন লো মূৰ্তিৰ বেদীত ব্যৱহাৰ কৰা হ'ল।

## তথ্যউৎস

## বাহ্যিক সংযোগ
*
*
*তথ্যৰ ৱেবচাইট 

শ্ৰেণী:ভাস্কৰ্য
শ্ৰেণী:কীৰ্তিস্তম্ভ আৰু স্মাৰক
নামনি দিবাং উপত্যকা জিলা

**নামনি দিবাং উপত্যকা জিলা** (Lower Dibang Valley district, Pron:/dɪˈbæŋ/) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ ভাৰতৰ জিলাসমূহৰ ভিতৰত এই জিলাখন দশম সৰ্বনিম্ন জনবসতিপূৰ্ণ জিলা হিচাপে স্বীকৃত৷

## ইতিহাস
নামনি দিবাং উপত্যকা জিলাৰ বৰ্তমানৰ ভূখণ্ড বাৰশৰ পৰা ষোল্লশ শতিকা চুতীয়া ৰাজত্বৰ অন্তৰ্ভুক্ত আছিল৷ জিলাখনৰ ৰ'ইঙত অৱস্থিত ভীষ্মকনগৰৰ সৈতে চুতীয়া ৰাজ্যৰ ঐতিহ্য বিজড়িত হৈ আছে। ১৯৮০ চনৰ জুন মাহত লোহিত জিলাৰ একাংশ লৈ দিবাং উপত্যকা জিলা গঠন কৰা হয়৷ ২০০১ চনৰ ১৬ ডিচেম্বৰৰ দিনা দিবাং উপত্যকা জিলাক বিভক্ত কৰি উজনি আৰু নামনি দিবাং উপত্যকা জিলা দুখন সৃষ্টি কৰা হয়৷

## ভৌগোলিক অৱস্থান
নামনি দিবাং উপত্যকা জিলাৰ সদৰঠাই ৰয়িং (Roing)।

## প্ৰশাসন
এই জিলাত অৰুণাচল প্ৰদেশ বিধানসভাৰ দুটা সমষ্টি আছে- দাম্বুক (Dambuk) আৰু ৰয়িং৷ দুয়োটা অঞ্চল পূব অৰুণাচল প্ৰদেশ লোকসভাৰ সমষ্টিৰ অন্তৰ্ভুক্ত৷

## জনসংখ্যা
২০১১ চনৰ লোকপিয়ল অনুসৰি নামনি দিবাং উপত্যকা জিলাৰ জনসংখ্যা ৫৪,০৮০ জন৷ জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৬৩০৷ জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ১৪ জন৷ ২০০১-২০১১ দশকত জিলাখনত জনসংখ্যা বৃদ্ধিৰ হাৰ আছিল ৭.০১%৷ নামনি দিবাং উপত্যকা জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯১৯ গৰাকী আৰু সাক্ষৰতাৰ হাৰ ৬৯.১%।

## ভাষা
এই জিলাৰ ব্যৱহৃত মূল ভাষা সমূহ হৈছে আদি আৰু ইডু মিছমি (Idu Mishmi)৷

## জৈৱবৈচিত্ৰ্য
১৯৮০ চনত নামনি দিবাং উপত্যকা জিলাৰ ২৮২ বৰ্গ কিলোমিটাৰ সামৰি মেহাও বন্যপ্ৰাণী অভয়াৰণ্য (Mehao Wildlife Sanctuary) গঠন কৰা হয়৷

## তথ্যসূত্ৰ

## বাহ্যিক সংযোগ
*
*

শ্ৰেণী:অৰুণাচল প্ৰদেশৰ জিলা
কমলপুৰ

**কমলপুৰ** অসমৰ কামৰূপ জিলাত অৱস্থিত এটা উন্নয়নশীল অঞ্চল তথা কামৰূপ জিলাৰ ১৪ টা উন্নয়ন খণ্ডৰ মাজৰ এটা । চৰকাৰী নথি মতে কমলপুৰ উন্নয়ন খণ্ডৰ ক্ৰমিক নং ১৮২ । এইটো উন্নয়ন খণ্ডৰ অধীনত ১২ খন গাওঁ পঞ্চায়ত, ৬৬ খন গাওঁ আৰু ২১৬৩৯ টা পৰিয়াল আছে (২০১১ চনৰ লোকপিয়লৰ তথ্যমতে ) । ইয়াৰ চুবুৰীয়া চহৰ খন হৈছে ৰঙিয়া 

## জনগাঁঠনি
২০১১ চনৰ লোকপিয়লমতে, কমলপুৰ উন্নয়ন খণ্ডৰ মুঠ জনসংখ্যা ৯১,০৫৬ জন । ইয়াৰে ভিতৰত ৪৭৯৩৬ গৰাকী পুৰুষ আৰু ৪৩১২০ গৰাকী মহিলা । এই উন্নয়ন খণ্ডটোত ০-৬ বছৰ সীমাৰ শিশু মুঠ ৮৬৫২ জন, তেওঁলোকৰ ভিতৰত ৪৪৬১ জন ল'ৰা আৰু ৪১৯১ জনী ছোৱালী ।

## সাক্ষৰতাৰ হাৰ
কমলপুৰ উন্নয়ন খণ্ডৰ সাক্ষৰতাৰ হাৰ ৮০% । মুঠ জনসংখ্যা ৯১০৫৬ গৰাকীৰ ৭৩৪২৮ গৰাকীয়েই শিক্ষিত । পুৰুষৰ ক্ষেত্ৰত সাক্ষৰতাৰ হাৰ ৮৫%, অৰ্থাৎ মুঠ পুৰুষ জনসংখ্যা ৮৭৯৩৬ জনৰ ৪১০৬৯ জন শিক্ষিত হোৱাৰ বিপৰীতে মহিলাৰ ক্ষেত্ৰত এই হাৰ ৭৫%, অৰ্থাৎ মুঠ মহিলা জনসংখ্যা ৪৩১২০ গৰাকীৰ ৩২৩৫৯ গৰাকীয়েই শিক্ষিত । 

ইয়াৰ বিপৰীতে কমলপুৰ উন্নয়ন খণ্ডৰ মুঠ জনসংখ্যা ৯১০৫৬ গৰাকীৰ ১৭৬২৮ গৰাকী অশিক্ষিত । পুৰুষৰ অসাক্ষৰতাৰ হাৰ ১৪ শতাংশ, অৰ্থাৎ মুঠ পুৰুষ জনসংখ্যা ৮৭৯৩৬ জনৰ ৬৮৬৭ জন অশিক্ষিত হোৱাৰ বিপৰীতে মহিলাৰ ক্ষেত্ৰত এই হাৰ ২৪ শতাংশ, অৰ্থাৎ মুঠ মহিলা জনসংখ্যা ৪৩১২০ গৰাকীৰ ১০৭৬১ গৰাকীয়েই অশিক্ষিত । 

## জীৱন-জীৱিকা
কমলপুৰ উন্নয়ন খণ্ডৰ ৩১৬৩৩ গৰাকী কৰ্মনিযুক্ত হোৱাৰ বিপৰীতে ৫৯৪২৩ গৰাকী ব্যক্তি নিবনুৱা । কৰ্মনিযুক্ত ব্যক্তি ৩১৬৩৩ গৰাকীৰ ভিতৰত ৫২৭৩ গৰাকী ব্যক্তিয়েই জীৱিকা হিচাপে কৃষিৰ ওপৰত সম্পূৰ্ণ নিৰ্ভৰশীল ।

## কমলপুৰ উন্নয়ন খণ্ডৰ অধীনৰ গাওঁ পঞ্চায়ত সমূহ

## কমলপুৰ অঞ্চলৰ শিক্ষানুষ্ঠানসমূহ
[alt=কমলপুৰ অঞ্চলৰ অগ্ৰণী শিক্ষা প্ৰতিষ্ঠান শংকৰ-আজান শিক্ষা নিকেতন কমলপুৰৰ পতাকা উত্তোলনৰ এটি দৃশ্যত অধ্যক্ষ শ্ৰীযুত কমল ডেকা সমন্বিতে ছাত্ৰ-ছাত্ৰীৰ কিয়দংশক দেখা গৈছে ।|thumb|কমলপুৰ অঞ্চলৰ অগ্ৰণী শিক্ষা প্ৰতিষ্ঠান [শংকৰ-আজান শিক্ষা নিকেতন, কমলপুৰ|শংকৰ-আজান শিক্ষা নিকেতন কমলপুৰৰ পতাকা উত্তোলনৰ এটি দৃশ্যত অধ্যক্ষ শ্ৰীযুত কমল ডেকা সমন্বিতে ছাত্ৰ-ছাত্ৰীৰ কিয়দংশক দেখা গৈছে ।]]
thumb|'''কমলপুৰৰ মাজমজিয়াত অৱস্থিত কমলপুৰ উচ্চতৰ মাধ্যমিক বিদ্যালয়'''


* কমলপুৰ উচ্চতৰ মাধ্যমিক বিদ্যালয়, কমলপুৰ
* কমলপুৰ চৰকাৰী মজলীয়া বিদ্যালয়
* কমলপুৰ কনিষ্ঠ মহাবিদ্যালয়
* কমলপুৰ হাই-মাদ্ৰাছা
*শংকৰ-আজান শিক্ষা নিকেতন, কমলপুৰ

## চৰকাৰী চিকিৎসালয়
* মহাত্মা গান্ধী আদৰ্শ ৰাজ্যিক চিকিৎসালয়
* কমলপুৰ পশু চিকিৎসালয়

## চৰকাৰী কাৰ্যালয়
thumb|কমলপুৰ আৰক্ষী চকী

* কমলপুৰ ৰাজহ চক্ৰ বিষয়াৰ কাৰ্যালয়
* কমলপুৰ আৰক্ষী থানা
* বাইহাটা উপ-ডাকঘৰ

## যাতায়ত আৰু পৰিবহণ
কমলপুৰৰ মাজেৰে  ১৫ নং ৰাষ্ট্ৰীয় ঘাইপথ পাৰ হৈ গৈছে । ( পুৰণি নামাকৰণ মতে ৩১ নং ৰাষ্ট্ৰীয় ঘাইপথ)
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা কমলপুৰলৈ দুৰত্ব ৪১.২ কিমি । কমলপুৰৰ নিকটৱৰ্তী ৰেলৱে ষ্টেচন বাইহাটাৰ পৰা কমলপুৰলৈ দুৰত্ব ১ কিমি.তকৈও কম ।


## তথ্য সংগ্ৰহ

শ্ৰেণী:অসমৰ সামূহিক উ্ন্নয়ন খণ্ড
লাল বাহাদুৰ শাস্ত্ৰী ৰাষ্ট্ৰীয় প্ৰশাসন একাডেমী

**লাল বাহাদুৰ শাস্ত্ৰী ৰাষ্ট্ৰীয় প্ৰশাসন একাডেমী** (ইংৰাজী: Lal Bahadur Shastri National Academy of Administration, সংক্ষেপে LBSNAA) ভাৰতত সাৰ্বজনিক নীতি আৰু লোক প্ৰশাসনৰ প্ৰশিক্ষণ প্ৰতিষ্ঠান। কেন্দ্ৰীয় চৰকাৰৰ দ্বাৰা পৰিচালিত এই একাডেমীখন উত্তৰাখণ্ডৰ মুচৌৰীত অৱস্থিত। ভাৰতীয় প্ৰশাসনিক সেৱা, ভাৰতীয় পুলিচ সেৱা, ভাৰতীয় বন সেৱা আৰু অন্যান্য গ্ৰুপ-A কেন্দ্ৰীয় সেৱাসমূহৰ অসামৰিক সেৱাৰ প্ৰাধিকাৰীসকলক প্ৰশিক্ষণ প্ৰদান কৰা একাডেমীখনৰ মুখ্য উদ্দেশ্য। ভাৰতীয় প্ৰশাসনিক সেৱাৰ প্ৰশিক্ষিত প্ৰাধীকাৰীসকলক দিল্লীত অৱস্থিত জৱাহৰলাল নেহৰু বিশ্ববিদ্যালয়ৰ পৰা লোক ব্যৱস্থাপনা বিষয়ত স্নাতকোত্তৰ ডিগ্ৰী প্ৰদান কৰা হয়। ভাৰতত প্ৰথম শ্ৰেণীৰ অসামৰিক সেৱাৰ প্ৰাধিকাৰীসকলক সংঘ লোক সেৱা আয়োগ দ্বাৰা পৰিচালিত প্ৰতিযোগিতামূলক অসামৰিক সেৱা পৰীক্ষাৰ জৰিয়তে নিৰ্বাচিত কৰা হয়। পৰীক্ষাত উত্তীৰ্ণ হোৱা প্ৰাধিকাৰীসকলে লাল বাহাদুৰ শাস্ত্ৰী ৰাষ্ট্ৰীয় প্ৰশাসন একাডেমীত চাৰিমহীয়া আধাৰ পাঠ্যক্ৰম গ্ৰহণ কৰে। ইয়াৰ পাছত ভাৰতীয় প্ৰশাসনিক সেৱাৰ প্ৰাধিকাৰীসকলে এই একাডেমীখনত তেওঁলোকৰ বৃত্তিগত প্ৰশিক্ষণ আৰম্ভ কৰে। 

## সঞ্চালকসকল

## বাহ্যিক সংযোগ

*

শ্ৰেণী:ভাৰতৰ শৈক্ষিক প্ৰতিষ্ঠান
নামনি ছিয়াং জিলা

**নামনি ছিয়াং জিলা** (Lower Siang district, Pron:/ˈsjæŋ or ˈsɪæŋ/) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ ২০১৭ চনৰ ২২ ছেপ্টেম্বৰৰ দিনা পূব ছিয়াং জিলা আৰু পশ্চিম ছিয়াং জিলাৰ একাংশ পৃথক কৰি এই জিলাখন সৃষ্টি কৰা হৈছিল৷ নামনি ছিয়াং জিলাৰ অস্থায়ী সদৰ ঠাই লিকাবালি৷ জিলাখনৰ সংখ্যাগৰিষ্ঠ অধিবাসী গাল’ জনজাতিৰ৷

## ইতিহাস
২০১৩ চনৰ ২১ মাৰ্চত সেইসময়ৰ মুখ্যমন্ত্ৰী নবাম টুকীৰ অধীনৰ অৰুণাচল প্ৰদেশ ৰাজ্যিক চৰকাৰে নামনি ছিয়াং জিলা সৃষ্টিৰ প্ৰস্তাৱটোত অনুমোদন জনায়৷ পূব ছিয়াং জিলা আৰু পশ্চিম ছিয়াং জিলাৰ একাংশ লৈ এই নতুন জিলা সৃষ্টিৰ সিদ্ধান্ত লোৱা হয়৷

জিলাখনৰ সদৰ ঠাইক লৈ কিছু মতবিৰোধ সৃস্টি হোৱাত এই সিদ্ধান্ত কাৰ্যকৰী কৰাত পলম হয়৷ অৱশেষত ২০১৭ চনৰ ২২ ছেপ্টেম্বৰত লিকাবালিক অস্থায়ী সদৰ হিচাপে গ্ৰহণ কৰি মুখ্যমন্ত্ৰী প্ৰেমা খাণ্ডুয়ে জিলাখন গঠনৰ সিদ্ধান্ত কাৰ্য্যকৰী কৰে৷

## প্ৰশাসন
নামনি ছিয়াং জিলাখন লিকাবালি আৰু নাৰি-কয়ো (Nari-Koyu) বিধানসভা সমষ্টিৰে গঠিত৷ 

## জনসংখ্যা
২০০১ চনৰ লোকপিয়ল অনুসৰি এই জিলাৰ জনসংখ্যা ৮০,৫৯৭ জন৷ এই জিলাৰ সংখ্যাগৰিষ্ঠ অধিবাসী গাল’ (Galo) জনজাতিৰ৷ 

## ভাষা
জিলাখনত ব্যৱহৃত মূল ভাষা হৈছে গাল’৷ এই ভাষাটো চীন-তিব্বতীয় মূলৰ৷

## তথ্যসূত্ৰ

শ্ৰেণী:অৰুণাচল প্ৰদেশৰ জিলা
আল্টা

thumb|235x235px|আল্টা গাঁৱৰ মাজমজিয়াত অৱস্থিত ৪২৯ নং আল্টা প্ৰাথমিক বিদ্যালয়
**আল্টা** () অসমৰ কামৰূপ জিলাৰ কমলপুৰ উন্নয়ন খণ্ডৰ অন্তৰ্গত এটা সৰু উন্নয়নশীল অঞ্চল।  ই গুৱাহাটীৰ পৰা প্ৰায় ৪৭ কিলোমিটাৰ দূৰত ব্ৰহ্মপুত্ৰ নদীৰ উত্তৰপাৰে অৱস্থিত।

## প্ৰাথমিক তথ্য
২০১১ চনৰ লোকপিয়ল মতে আল্টা গাঁৱৰ গাঁও ক্ৰমাংক ৩,০২,৪৬৮৷ উপ-জিলা সদৰ কমলপুৰৰ পৰা এই গাঁওখনলৈ দূৰত্ব প্ৰায় ২ কিমি আৰু জিলা সদৰ আমিনগাঁৱৰ পৰা এই গাঁওখনলৈ দূৰত্ব ২৭ কিমি। 

এই গাঁওখন কমলপুৰ গাঁও পঞ্চায়তৰ অন্তৰ্গত ।

## ভৌগলিক তথ্য
২০১১ চনৰ লোকপিয়ল মতে গাঁওখনৰ মুঠ মাটিকালি ২৮৩.৫৭ বৰ্গ কিমি আৰু মুঠ জনসংখ্যা ১০৪০ জন। ৩৫৫ টা পৰিয়ালৰ বসতিস্থল গাঁওখনৰ নিকটতম মহানগৰী হৈছে গুৱাহাটী (৪৭ কিমি)।

## জনগাঁথনি
২০১১ চনৰ সমীক্ষা মতে, মুঠ জনসংখ্যা ১৬৪৯ গৰাকীৰ ভিতৰত ৮৩৭ গৰাকী পুৰুষ আৰু ৪১২ গৰাকী মহিলা। গাঁওখনত ০-৬ বছৰৰ শিশুৰ সংখ্যা ১৮৩ গৰাকী। এই গাঁৱত শিশুৰ লিংগ অনুপাত ১১৫৩, যিটো অসমৰ গড় লিংগ অনুপাত ৯৬২তকৈ বেছি।

## সাক্ষৰতাৰ হাৰ
এই গাঁওৰ সাক্ষৰতাৰ হাৰ ৮৮.৪০%, যিটো অসমৰ সাক্ষৰতা হাৰ ৭২.১৯% তকৈ অধিক। পুৰুষৰ ক্ষেত্ৰত এই হাৰ ৯৪.৫৫ হোৱাৰ বিপৰীতে মহিলাৰ ক্ষেত্ৰত এই হাৰ ৮১.৯৩%৷

## জীৱন-জীৱিকা
আল্টা গাঁৱৰ ৫৩১ গৰাকী কৰ্মনিযুক্ত হোৱাৰ বিপৰীতে ৫১০ গৰাকী ব্যক্তি নিবনুৱা। কৰ্মনিযুক্ত ব্যক্তিসকলৰ ৮৭.৭৬ শতাংশৰ জীৱিকাই তেওঁলোকৰ মুখ্য কৰ্ম (ছমাহতকৈ বেছি দিন সংস্থাপিত হৈ থাকিব পৰা) হোৱাৰ বিপৰীতে ১২.২৪ শতাংশৰ জীৱিকা তেওঁলোকৰ অংশকালীন কৰ্ম (ছমাহতকৈ কম দিনহে সংস্থাপিত হৈ থাকিব পৰা কৰ্ম)। আনহাতে কৰ্মনিযুক্ত ব্যক্তি ৫৩১ গৰাকীৰ ভিতৰত ১৭৬ গৰাকীয় ব্যক্তিয়েই জীৱিকা হিচাপে কৃষিৰ ওপৰত সম্পূৰ্ণ নিৰ্ভৰশীল, তেওঁলোকৰ ভিতৰত ১৪৬ গৰাকীৰ নিজা কৃষি-মাটি বা আধি-মাটি আছে আৰু বাকী ৩০ জন কৃষি শ্ৰমিক হিচাপে জীৱিকা উপাৰ্জন কৰে।

## শিক্ষানুষ্ঠানসমূহ
*অংগনবাদী কেন্দ্ৰ
* ৪২৯ নং আল্টা প্ৰাথমিক বিদ্যালয়

## যাতায়ত আৰু যোগাযোগ
আল্টাৰ পৰা বাইহাটা চাৰিআলি, কমলপুৰ, গুৱাহাটী আদি প্ৰায়বোৰ মুখ্য অঞ্চললৈ পোনপটীয়া ৰাজহুৱা আৰু ব্যক্তিগত উভয় প্ৰকাৰৰ পৰিবহণ ব্যৱস্থা থকাৰ লগতে নিকটৱৰ্তী ৰেলৱে ষ্টেচন বাইহাটালৈ দূৰত্ব প্ৰায় ২ কিমি। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা গাঁওখনলৈ দূৰত্ব প্ৰায় ৪৩ কিমি।

## তথ্য সংগ্ৰহ

শ্ৰেণী:অসমৰ গাঁও
নামচাই জিলা

**নামচাই জিলা** উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ এই জিলাখন ২০১৪ চনৰ ২৫ নৱেম্বৰৰ দিনা লোহিত জিলাৰ একাংশ পৃথক কৰি গঠন কৰা হয়৷ জিলাখনৰ সদৰ ঠাই নামচাই৷

## ইতিহাস
২০১৩ চনৰ ২১ মাৰ্চত নবাম টুকীৰ অধীনৰ চৰকাৰে নামচাই জিলা সৃষ্টিৰ প্ৰস্তাৱত সন্মতি জনায়৷ ২০১৪ চনৰ ২৫ নৱেম্বৰত লোহিত জিলাৰ একাংশ পৃথক কৰি নামচাই জিলা গঠন কৰা হয়৷

## জনসংখ্যা
২০১১ চনৰ লোকপিয়ল অনুসৰি নামচাই জিলাৰ জনসংখ্যা ৯৫,৯৫০ জন৷ জিলাখনৰ জনঘনত্ব প্ৰতি বৰ্গ কিলোমিটাৰত ৬০.৫ জন৷ নামচাই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৮৪.৪৯ গৰাকী আৰু সাক্ষৰতাৰ হাৰ ৫৪.২৪%।

## পৰ্য্যটন
thumb|নামচাইৰ সোণালী পেগোডা
;সোণালী পেগোডা:
নামচাইত অৱস্থিত সোণালী পেগোডাটো পৰ্য্যটনৰ অন্যতম আকৰ্ষণ৷ স্থানীয় তাই-খামটি ভাষাত ইয়াক 'কংমু খাম' ('Kongmu Kham') বুলি জনা যায়৷ এই সোণালী পেগোডা উত্তৰ-পূব ভাৰতৰ বৃহত্তম বৌদ্ধ বিহাৰ সমূহৰ এটা৷

## তথ্যসূত্ৰ

## বাহ্যিক সংযোগ
*

শ্ৰেণী:অৰুণাচল প্ৰদেশৰ জিলা
ক্ৰা দাদি জিলা

**ক্ৰা দাদি জিলা** (Kra Daadi district) উত্তৰ-পূব ভাৰতৰ অৰুণাচল প্ৰদেশৰ এখন অন্যতম জিলা। ২০১৫ চনৰ ৭ ফেব্ৰুৱাৰীত কুৰুং কুমেই জিলাৰ একাংশ পৃথক কৰি এই জিলাখন সৃষ্টি কৰা হৈছিল। এই জিলাৰ সদৰ ঠাই পালিন। জিলাখনৰ সংখ্যাগৰিষ্ঠ অধিবাসী নিচি জনজাতিৰ। 

## ইতিহাস
thumb|জিলা খনৰ সদৰ ঠাই পালিনৰ দৃশ্য
২০১৩ চনৰ ২১ মাৰ্চত অৰুণাচল প্ৰদেশ (জিলা পুনৰ্সংগঠন) আইন (*Arunachal Pradesh (Re-Organization of Districts) Bill*) ৰ দ্বাৰা ক্ৰা দাদি জিলা গঠনৰ প্ৰস্তাৱ গৃহীত হয়। ২০১৫ চনৰ ৭ ফেব্ৰুৱাৰীত সেইসময়ৰ অৰুণাচল প্ৰদেশৰ মুখ্যমন্ত্ৰী নবাম টুকীয়ে এই নতুন জিলাখন উদ্বোধন কৰে।

## প্ৰশাসন
বৰ্তমান জিলাখনৰ অস্থায়ী সদৰ পালিন। পালিনৰ পৰা ২০ কিমি দুৰত্বত অৱস্থিত জামিন (Jamin) নগৰক জিলাখনৰ সদৰ ঠাই হিচাপে প্ৰস্তাৱ কৰা হৈছে। 

ক্ৰা দাদি জিলাত দুটা বিধানসভাৰ সমষ্টি আছে- তালি (Tali) আৰু পালিন (Palin)। তদুপৰি জিলাখন আঠটা প্ৰশাসনিক বৃত্তত বিভক্ত কৰা হৈছে- পালিন, জামিন, য়াংটে (Yangte), চামবাং (Chambang), তৰক লাংডি (Tarak Langdi), গাংটে (Gangte), তালি আৰু পিপচ’ৰাং (Pipsorang)। 

## তথ্যসূত্ৰ

## বাহ্যিক সংযোগ
*
*

শ্ৰেণী:অৰুণাচল প্ৰদেশৰ জিলা
লোহিত জিলা

**লোহিত জিলা** (Pron: ) উত্তৰ-পূব ভাৰতৰ অৰুণাচল প্ৰদেশৰ এখন অন্যতম জিলা। এই জিলাৰ সদৰঠাই তেজু। ২০১১ চনৰ লোকপিয়ল অনুসৰি পাপুমপাৰে জিলা আৰু চাংলাং জিলাৰ পিচতে অৰুণাচল প্ৰদেশ ৰাজ্যৰ আটাইতকৈ জনবহুল জিলা।

## নামকৰণ
পূৰ্বতে লোহিত জিলাৰ নাম আছিল মিছমি হিলছ (Mishmi Hills)। বৰ্তমানৰ নামটো লোহিত নদীৰ নাম অনুসৰি দিয়া হৈছে যাৰ সংস্কৃত ভাষাত অৰ্থ হ’ল- মুগা বৰণীয়া (*Louhitya*, reddish- or rust-coloured)। 

## ইতিহাস
মধ্যযুগত বৰ্তমানৰ লোহিত জিলা চুতীয়া সাম্ৰাজ্যৰ অন্তৰ্ভুক্ত আছিল। তেৰ শতিকাৰ পৰা ষোল্ল শতিকালৈ চুতীয়া ৰজাসলে এই জিলা শাসন কৰিছিল। উনৈশ শতিকাত জিলাখন ব্ৰিটিছৰ অধীনলৈ আহে। 

১৯৮০ চনৰ জুন মাহত লোহিত জিলাৰ একাংশ পৃথক কৰি দিবাং উপত্যকা জিলা গঠন কৰা হয়। ২০০৪ চনৰ ১৬ ফেব্ৰুৱাৰীত পুনৰ লোহিত জিলাৰ উত্তৰ অংশ পৃথক কৰি অনজৌ জিলা সৃষ্টি কৰা হয়। ২০১৪ চনৰ ২৫ নৱেম্বৰত লোহিত জিলাৰ একাংশ পুনৰ পৃথক কৰি নামচাই জিলা গঠন কৰা হয়।

## ভৌগোলিক অৱস্থান
এই জিলাৰ উল্লেখযোগ্য মহকুমা দুটা হ’ল ৱাকৰ’ (Wakro) আৰু সোণপুৰা (Sunpura)। লোহিত জিলাৰ মুঠ মাটিকালি ৫,২১২ বৰ্গ কিলোমিটাৰ। 

## প্ৰশাসন
এই জিলাত অৰুণাচল প্ৰদেশ বিধানসভাৰ এটা সমষ্টি আছে: তেজু (Tezu)। এই সকলো অঞ্চল পূব অৰুণাচল প্ৰদেশ লোকসভা সমষ্টিৰ অন্তৰ্ভুক্ত।

## যাতায়াত
লোহিত জিলাৰ যাতায়াত ব্যৱস্থা এতিয়াও অনুন্নত হৈ আছে। 

## জনসংখ্যা
২০১১ চনৰ লোকপিয়ল অনুসৰি লোহিত জিলাৰ জনসংখ্যা ১৪৫,৭২৬ জন। জনসংখ্যাৰ ফালৰ পৰা ভাৰতৰ মুঠ ৬৪০খন জিলাৰ ভিতৰত এই জিলাৰ স্থান ৬০১।জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ২৮ জন।  ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছিল ১৬.৫৯%। লোহিত জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯১২ গৰাকী আৰু সাক্ষৰতাৰ হাৰ ৬৮.১৮ %।

লোহিত জিলাৰ সংখ্যাগৰিষ্ঠ অধিবাসী আদি, জেখ্ৰিং (Zekhring), খামতি (Khampti), চিংফৌ (Singpho) আৰু মিছমি জনজাতিৰ। ১৯৬০ৰ দশকত কিছু তিব্বতীয় লোকেও এই জিলাত বসবাস কৰিবলৈ লয়। জেখ্ৰিং সকল তিব্বতীয় বৌদ্ধধৰ্মী, খামতি আৰু চিংফৌ সকল থ্ৰেভাদা বৌদ্ধ আৰু মিছমি আৰু আদিসকল এনিমিষ্ট লোক। 

### ভাষা
এই জিলাৰ ব্যৱহৃত মূল ভাষাসমূহ হ’ল খামতি, জেখ্ৰিং, আদি আৰু চিংফৌ।

## জৈৱবৈচিত্ৰ্য
১৯৮৯ চনত লোহিত জিলাৰ ৭৮৩ বৰ্গ কিলোমিটাৰ লৈ কামলাং বন্যপ্ৰাণী অভয়াৰণ্য স্ৰৃষ্টি কৰা হয়। এই জিলাত বহুতো আপুৰুগীয়া উদ্ভিদ আৰু প্ৰাণী পোৱা যায়। 

## তথসূত্ৰ

## বাহ্যিক সংযোগ
* 

শ্ৰেণী:অৰুণাচল প্ৰদেশৰ জিলা
পূব কামেং জিলা

**পূব কামেং জিলা** (East Kameng district ) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ এই জিলাখনৰ আন্তৰাষ্ট্ৰীয় সীমা তিব্বতত আৰু অন্য অংশ অৰুণাচলৰ জিলা পশ্চিম কামেং, পাপুমপাৰে আৰু কুৰুং কুমেইৰ সীমান্ত স্পৰ্শ কৰিছে৷ এই জিলাৰ সদৰ ঠাই চেপ্পা আৰু জিলাৰখনৰ সংখ্যাগৰিষ্ঠ অধিবাসী নিচি জনজাতিৰ৷

## ইতিহাস
কামেং নৈৰ আশে পাশে থকা উপত্যকা অঞ্চল বহুবাৰ তিব্বতৰ মন সাম্ৰাজ্য আৰু অসমৰ আহোম সাম্ৰাজ্যৰ অধীনলৈ আহিছিল৷ তাৰোপৰি আকা আৰু নিচি জনজাতিৰ নেতৃত্বয়ো মাজেসময়ে এই অঞ্চল শাসন কৰিছিল৷ ১৯৮০ চনৰ ১ জুনত পূৰ্বৰ কামেং জিলাক বিভক্ত কৰি পূব আৰু পশ্চিম কামেং নামেৰে দুখন জিলা গঠন কৰা হয়৷

## ভৌগোলিক অৱস্থান
পূব কামেং জিলাৰ মুট মাটিকালি ৪,১৩৪ বৰ্গ কিলোমিটাৰ৷ এই জিলাৰ জলবায়ু উত্তৰৰ তুন্দ্ৰাৰ পৰা দক্ষিণে অসম সীমান্তৰ সেমেকা অৰ্ধক্ৰান্তীয় হ’ব পাৰে৷

## অৰ্থনীতি
এই জিলাৰ অধিকাংশ লোকে জুম খেতি কৰি জীৱন-নিৰ্বাহ কৰে৷ হাবি কাটি জনজাতীয় লোকসকলে ধান আৰু গোমধানৰ খেতি কৰে৷ লগতে বহুতো ফল-মূলৰ খেতিও কৰে৷  

## প্ৰশাসন
পূব কামেং জিলাৰ মহকুমা দুটা: চেপ্পা (Seppa) আৰু চায়াংটাজ’ (Chayangtajo)৷ এই মহকুমা দুটা পুনৰ তেৰটা চাৰ্কোলত বিভক্ত কৰা হৈছে: Chayangtajo, Sawa, Khenewa, Bameng, Lada, Gyawe Purang, Pipu, Seppa, Richukhrong, Pijirang, Pakke-Kessang, Seijosa আৰু Dissing Passo.

জিলাখনত অৰুণাচল প্ৰদেশ বিধান সভাৰ পাঁচটা সমষ্টি আছে: বামেং, চায়াংটাজ’, পূব চেপ্পা, পশ্চিম চেপ্পা আৰু পাকে-কেছাঙো৷ এই গোটেইকেইটা সমষ্টি পশ্চিম অৰুণাচল প্ৰদেশ লোকসভা সমষ্টিৰ অন্তৰ্ভুক্ত৷

## জনসংখ্যা
২০১১ চনৰ লোকপিয়ল অনুসৰি পূব কামেং জিলাৰ জনসংখ্যা ৭৮,৪১৩ জন৷ জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৬২৪৷ জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ১৯ জন৷ ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছিল ৩৭.১৪%। পূব কামেং জিলাৰ লিংগৰ অনুপাত ১০০০ গৰাকী পুৰুষৰ বিপৰীতে ১০১২ গৰাকী মহিলা আৰু সাক্ষৰতাৰ হাৰ ৬২.৪৮%৷

এই জিলাৰ সংখ্যাগৰিষ্ঠ লোক নিচি জনজাতিৰ৷ তাৰোপৰি জিলাখনত মিজি (Miji), চুলুং (Sulung) আৰু আকা (Aka) জনজাতিৰ কিছু লোকেও বসবাস কৰে৷

স্বাধীনতা লাভৰ পিচত জিলাখনৰ বহুলোকে সদৰ ঠাই চেপ্পালৈ প্ৰব্ৰজন কৰে৷

### ভাষা
এই জিলাৰ আকাসকলে ক’ৰ’ নামৰ এটা তিব্বতীয়-বৰ্মা মূলৰ ভাষা ব্যৱহাৰ কৰে৷ ২০১০ চনত ভাষাবিদ ডেভিদ হেৰিছন আৰু গণেশ মূৰ্মূৰ এটা দলে এটা প্ৰকল্পৰ বাবে আকা আৰু মিজিসকলৰ ভাষাৰ ওপৰত গৱেষণা কৰি ক’ৰ’ ভাষাক এক স্বকীয় ভাষা বুলি স্বীকৃতি দিয়ে৷

## পৰ্য্যটন
পূব কামেং জিলাৰ কেইবাটাও পৰ্য্যটনৰ আকৰ্ষণ আছে৷ ইয়াৰে এখন হ’ল পাকে ব্ৰাঘ্যপ্ৰকল্প৷ তাৰোপৰি বামেং, চায়াংটাজ’ আৰু পাকে-কেছাঙো হিমালয়ৰ পৰ্য্যটনৰ ক্ষেত্ৰত উল্লেখযোগ্য৷ 

### জৈৱবৈচিত্ৰ্য
১৯৭৭ চনত পূব কামেং জিলাৰ ৮৬২ বৰ্গ কিলোমিটাৰ লৈ পাখুই বন্যপ্ৰাণী অভয়াৰণ্য (Pakhui Wildlife Sanctuary) সৃষ্টি কৰা হয়৷

## তথ্যসূত্ৰ

## বাহ্যিক সংযোগ
* 
* 
* জিলাখনৰ তথ্য

শ্ৰেণী:অৰুণাচল প্ৰদেশৰ জিলা
পাপুমপাৰে জিলা

**পাপুমপাৰে জিলা** (Pron:/ˌpæpəm ˈpæɹɪ or ˈpɑ:ɹeɪ/) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ ২০১১ চনৰ লোকপিয়ল অনুসৰি এই জিলা অৰুণাচল প্ৰদেশৰ আটাইতকৈ জনবহুল জিলা৷ জিলাখনৰ সদৰ ঠাই য়ুপিয়াত অৱস্থিত৷ জিলাখনৰ সংখ্যাগৰিষ্ঠ লোক নিচি জনজাতিৰ৷

## ইতিহাস
১৯৯৯ চনত নামনি সোৱণশিৰি জিলাৰ একাংশ পৃথক কৰি পাপুমপাৰে জিলা সৃষ্টি কৰা হৈছিল৷

## ভৌগোলিক অৱস্থান
পাপুমপাৰে জিলাৰ সদৰ ঠাই য়ুপিয়া (Yupia)৷ এই জিলাৰ মুঠ মাটিকালি ২,৮৭৫ বৰ্গ কিলোমিটাৰ৷ অৰুণাচল প্ৰদেশৰ ৰাজধানী ইটানগৰ এই জিলাতে অৱস্থিত৷

## মহকুমা
পাপুমপাৰে জিলাখন চাৰিটা মহকুমাত বিভক্ত: বালিজানম, দৈমুখ, কিমিন আৰু চাগালি (Sagalee)৷ ইয়াৰোপৰি জিলাখন পোন্ধৰটা প্ৰশাসনিক বৃত্তত বিভক্ত- বালিজান (Balijan), ইটানগৰ (Itanagar), নাহৰলগুণ (Naharlagun), দৈমুখ (Doimukh), তৰু (Toru), চাগালি (Sagalee), লেপ’ৰিয়াং (Leporiang), মেনিগ’ (Mengio), কিমিন (Kimin), বান্দৰদেৱা (Banderdewa), তাৰাচ’ (Tarasso), কাকৈ (Kakoi), গুমত’ (Gumto), পৰাং (Parang), আৰু চংদুপ’তা (Sangdupota)৷

এই জিলাৰ অৰুণাচল বিধানসভাৰ তিনিটা সমষ্টি আছে: ইটানগৰ, দৈমুখ আৰু চাগালি৷ এই সকলোবোৰ অঞ্চল পশ্চিম অৰুণাচল লোক সভা সমস্টিৰ অন্তৰ্ভুক্ত৷ 

ইটানগৰ ৰাজধানী কমপ্লেক্স পৃথক সহউপায়ুক্তই পৰিচালনা কৰে৷ ইয়াৰ অন্তৰ্ভুক্ত প্ৰশাসনিক বৃত্ত তিনিটা: ইটানগৰ, নাহৰলগুণ আৰু বান্দৰদেৱা৷ ২০১৩ চনৰ জানুৱাৰী মাহত অৰুণাচল প্ৰদেশ চৰকাৰে এই ৰাজধানী কমপ্লেক্সৰ গঠনত অনুমোদন জনায়৷ বৰ্তমান এই অঞ্চলটো পৃথক জিলাৰ দৰে পৰিচালনা কৰা হয়৷ 

## জনসংখ্যা
২০১১ চনৰ লোকপিয়ল অনুসৰি পাপুমপাৰে জিলাৰ মুঠ জনসংখ্যা ১৭৬,৩৮৫ জন৷ জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৯৪৷ পাপুমপাৰে জিলাৰ জনবসতিৰ ঘনত্ব প্ৰতি বৰ্গকিলোমিটাৰত ৬১ জন৷  ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছিল ৪৪.৫৭%৷ পাপুমপাৰেৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৫০ গৰাকী আৰু সাক্ষৰতাৰ হাৰ ৮২.১৪%৷

পাপুমপাৰে জিলাৰ সংখ্যাগৰিষ্ঠ অধিবাসী নিচি (Nyishi) জনজাতিৰ লোক৷ তেওঁলোক পৰম্পৰাগতভাৱে দনী প’ল’ৰ অনুগামী৷

## জৈববৈচিত্ৰ্য
১৯৭৮ চনৰ পাপুম পাৰে জিলাৰ ১৪০ বৰ্গ কিলিমিটাৰ আগুৰি ইটানগৰ বন্যপ্ৰাণী অভয়াৰণ্য (Itanagar Wildlife Sanctuary) সৃষ্টি কৰা হয়৷

## তথ্যসূত্ৰ

## বাহ্যিক সংযোগ
*
*

শ্ৰেণী:অৰুণাচল প্ৰদেশৰ জিলা
দাপ'ৰিজ'

**দাপ'ৰিজ**' উত্তৰ-পূব ভাৰতৰ অৰুণাচল প্ৰদেশৰ এখন চহৰ। এই চহৰ অৰুণাচল প্ৰদেশৰ উজনি সোৱনশিৰি জিলাৰ সদৰ ঠাই। চহৰখনৰ নামৰ Dapo-ৰ অৰ্থ প্ৰতিৰক্ষা আৰু Rijo-ৰ অৰ্থ উপত্যকা- অৰ্থাৎ অপশক্তিৰ পৰা প্ৰতিৰক্ষিত উপত্যকা অঞ্চল।

## ভৌগোলিক অৱস্থান
দাপ'ৰিজ' সোৱণশিৰি নৈৰ পাৰত সাগৰ পৃষ্ঠৰ পৰা প্ৰায় ৬০০ মিটাৰ উচ্চতাত অৱস্থিত। দাপ'ৰিজ' উপত্যকা পাহাৰেৰে আগুৰি আছে। এই চহৰৰ উল্লেখযোগ্য ঠাইসমূহ হৈছে মেংগা (Menga) মন্দিৰ, চিপি (Sippi) ইত্যাদি।

## জনসংখ্যা
২০০১ চনৰ লোকপিয়ল অনুসৰি দাপ'ৰিজ'ৰ জনসংখ্যা ১৫,৪৬৮ জন। ইয়াৰে ৫২% পুৰুষ আৰু ৪৮% মহিলা। দাপ'ৰিজ'ৰ গড় সাক্ষৰতাৰ হাৰ ৫৯%; পুৰুষৰ ৬৬% আৰু মহিলাৰ ৫১%। দাপ'ৰিজ'ৰ মুঠ জনসংখ্যাৰ ১৯% ছবছৰ বয়সৰ অনূৰ্ধ্বৰ।

দাপ'ৰিজ'ত বসবাস কৰা সংখ্যাগিৰষ্ঠ লোক টাগিন (Tagin), গাল’ (Galo) আৰু নিচি (Nyishi) জনাজতিৰ।

## উৎসৱ
এই চহৰত ছি-দঞি উৎসৱ, মোপিন উত্‍সৱ, bori yullo, ন্যোকুম আদি উৎসৱ উদযাপন কৰা হয়।

## তথ্যসূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:অৰুণাচল প্ৰদেশ
মেঘালয়ৰ জিলাসমূহ

ভাৰতৰ ৰাজ্য মেঘালয়ক ১১ খন জিলাত বিভক্ত কৰা হৈছে।

## শাসন প্ৰণালী
মেঘালয় ৰাজ্যক তিনিখন স্বায়ত্ব শাসিত অঞ্চলত ভাগ কৰা হৈছে: খাছী পাৰ্বত্য স্বায়ত্ব শাসিত অঞ্চল, গাৰো পাৰ্বত্য স্বায়ত্ব শাসিত অঞ্চল আৰু জয়ন্তীয়া পাৰ্বত্য স্বায়ত্ব শাসিত অঞ্চল। খাছী পাৰ্বত্য স্বায়ত্ব শাসিত অঞ্চলৰ অধিনত ৪ খন জিলা (পূব খাছী, পশ্চিম খাছী, দক্ষিণ পশ্চিম খাছী, ৰি-ভৈ), গাৰো পাৰ্বত্য স্বায়ত্ব শাসিত অঞ্চলৰ অধিনত ৫ খন জিলা (পূব গাৰো, পশ্চিম গাৰো, উত্তৰ গাৰো, দক্ষিণ গাৰো, দক্ষিণ পশ্চিম গাৰো) আৰু জয়ন্তীয়া পাৰ্বত্য স্বায়ত্ব শাসিত অঞ্চলৰ অধিনত ২ খন জিলা (পূব জয়ন্তীয়া, পশ্চিম জয়ন্তীয়া) আছে।

প্ৰতিখন জিলা একো একোজন উপায়ুক্তই শাসন কৰে। তেওঁ জিলাখনৰ তিনিটা পদৰ শাসনভাৰ পৰিচালনা কৰে, উপায়ুক্ত, জিলা দণ্ডাধিকাৰী আৰু District Collector।
উপায়ুক্ত হিচাপে তেৱেঁই হৈছে জিলাখনৰ প্ৰশাসনিক বিষয়া। জিলা দণ্ডাধিকাৰী হিচাপে তেওঁ জিলাখনৰ আইন পৰিস্থিতি পৰইচালনা কৰে। District Collector হিচাপে তেওঁ জিলাখনৰ প্ৰধান কৰ বিষয়া আৰু সেই সূত্ৰে তেওঁ কৰ সংগ্ৰহ বিভাগটো চোৱা-চিতা কৰে। জিলাখনৰ পুলিচ সম্বন্ধীয় শাখা পুলিচ অধীক্ষকে (Superintendent of Police) পৰিচালনা কৰে। এখন জিলাক এটা বা তাতোতকৈ অধিক মহকুমাত ভাগ কৰা হৈছে। ইয়াক পুনৰ মৌজা আৰু ব্লকত বিভক্ত কৰা হৈছে।

## জিলাসমূহ

## তথ্য সংগ্ৰহ

শ্ৰেণী:মেঘালয়
*
শ্ৰেণী:ভাৰতৰ জিলাসমূহ
আলং

**আলং** বা **আল**' (Aalo) উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন সৰু নগৰ। এই নগৰ পশ্চিম ছিয়াং জিলাৰ সদৰ ঠাই। আলং নগৰখন অসম আৰু অৰুণাচল সীমান্তৰ লিকাবালিৰ পৰা ২২০ কিলোমিটাৰ দূৰত্বত অৱস্থিত। নগৰখনৰ অধিকাংশ লোক গালো জনজাতিৰ।

## জনসংখ্যা
২০০১ চনৰ লোকপিয়ল অনুসৰি আলঙৰ জনসংখ্যা ১৬,৮৩৪ জন। ইয়াৰে ৫৬% পুৰুষ আৰু ৪৪% মহিলা। আলঙৰ সাক্ষৰতাৰ হাৰ ৬৯%। ইয়াৰে ৭৫% পুৰুষ আৰু ৬১% মহিলা। আলঙৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯১৬ গৰাকী। নগৰখনৰ জনসংখ্যাৰ ১৫% ছবছৰৰ অনুৰ্দ্ধৰ।

আলঙৰ সংখ্যাগৰিষ্ঠ লোক গালো জনজাতিৰ। ইয়াত ব্যৱহৃত মূল ভাষা হৈছে গালো ভাষা (Galo)। নগৰখনৰ অধিকাংশ লোক দ'নী প'ল'ৰ অনুগামী আৰু বাকী লোকসকল খ্ৰীষ্টান, তিব্বতীয় বৌদ্ধ, হিন্দু আৰু ইছলাম ধৰ্মাৱলম্বী।

## যাতায়ত
অসমৰ উত্তৰ লখিমপুৰ নগৰৰ পৰা ইটানগৰ সংযোগী পথটোৱে আলং নগৰখনকো সংযোগ কৰিছে। আলঙৰ পৰা ইটানগৰলৈ নিয়মীয়া বাছ সেৱা আছে। অৰুণাচলৰ পাছিঘাটৰ পৰা আলঙলৈ দুৰত্ব ১০৬ কিমি আৰু ময়িং (Moying) লৈ ১৫০ কিমি।

আলঙৰ নিকটতম বিমানকোঠটো লিকাবালিত অৱস্থিত। লিকাবালিৰ পৰা অসমৰ গুৱাহাটী আৰু ডিব্ৰুগড়লৈ বিমানসেৱা আছে।

আলঙত এতিয়াও ৰেলসেৱা প্ৰৱৰ্ত্তন হোৱা নাই। ইয়াৰ নিকটতম ৰেলৱে ষ্টেচনটো চিলাপথাৰত অৱস্থিত।

## প্ৰচাৰ মাধ্যম
আলঙত অল ইণ্ডিয়া ৰেডিঅ’ৰ এটা কেন্দ্ৰ আছে যাক আকাশবাণী আলং নামেৰে জনা যায়।

## সংস্কৃতি
আলঙত উদযাপন কৰা প্ৰধান উৎসৱটো হ’ল মোপিন উত্‍সৱ। এই উৎসৱ এপ্ৰিল মাহত পালন কৰা হয়। তাৰোপৰি জানুৱাৰী মাহত আলঙত য়’মগ’ নদী উৎসৱ (Yomgo River Festival) পালন কৰা হয়। এই উৎসৱৰ প্ৰধান উদেশ্য হৈছে আলঙৰ স্থানীয় কলা-সংস্কৃতিৰ প্ৰচাৰ আৰু প্ৰসাৰৰ জড়িয়তে পৰ্য্যটনৰ বিকাশ কৰা।

## তথ্যসূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:অৰুণাচল প্ৰদেশ
২৯ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৭২ - কলকাতাত মাটিৰ তলেৰে যোৱা ৰে’লপথ নিৰ্মাণ কৰা হয়।

## জন্ম
* ১৮৫৬ - টিকেন্দ্ৰজিৎ সিং, স্বাধীন মণিপুৰ ৰাজপৰিয়ালৰ ৰাজকুমাৰ।
* ১৯১৭ - ৰামানন্দ সাগৰ, ভাৰতীয় ছবি নিৰ্দেশক আৰু ধাৰাবাহিক নিৰ্মাতা।
* ১৯২৬ - নৱকান্ত বৰুৱা, অসমীয়া কবি, শিশু সাহিত্যিক আৰু ঔপন্যাসিক।
* ১৯৭৩ - টুইংকল খান্না, ভাৰতীয় লেখক, বাতৰি কাকতৰ স্তম্ভলেখক, ইণ্টেৰিঅ'ৰ ডিজাইনাৰ, চলচ্চিত্ৰ প্ৰযোজক আৰু হিন্দী চলচ্চিত্ৰ অভিনেত্ৰী।
* ১৯৮৪ - ৰুবুল দাস, অসমীয়া লেখক, সাংবাদিক।
* ১৯৮৯ - কেই নিশিকোৰি, জাপানী পেছাদাৰী টেনিছ খেলুৱৈ।
* ১৯৯১ - ৰিতু ৰাণী, ভাৰতীয় ফিল্ড হকী খেলুৱৈ আৰু ৰাষ্ট্ৰীয় দলৰ প্ৰাক্তন অধিনায়ক।

## মৃত্যু
* ২০১৫ - ঔম প্ৰকাশ মলহোত্ৰা, ভাৰতীয় ৰাজনীতিবিদ।
* ২০২২ - পেলে, এজন প্ৰাক্তন ব্ৰাজিলিয়ান ফুটবলাৰ। তেওঁক বহু কুশলী ব্যক্তি, সমালোচক, পূৰ্বৰ বা বৰ্তমানৰ খেলুৱৈ আৰু গুণগ্ৰাহীয়ে সৰ্বকালৰ শ্ৰেষ্ঠ ফুটবল খেলুৱৈ হিচাপে গণ্য কৰে। 

## দিৱস
* কবিতাৰ দিন (অসম,ভাৰত)।
* স্বাধীনতা দিৱস (মংগোলিয়া)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
২ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৫৩ - পাকিস্তান ইছলামিক গণতন্ত্ৰত পৰিণত হয়।
* ১৯৮৭ - কাঠমাণ্ডুত ’ছাৰ্ক’ শীৰ্ষ সন্মিলন অনুষ্ঠিত হয়।

## জন্ম
* ১৫৩৪ - ৰামদাস, চতুৰ্থ শিখ গুৰু।
* ১৭৮০ - মহাৰাজা ৰঞ্জিত সিংহ, পঞ্জাব কেশৰী নামে জনাজাত শিখ সম্ৰাট।
* ১৯৩৩ - অন্নদা শইকীয়া, অসমৰ সমাজসেৱী আৰু সাহিত্যিক।
* ১৯৬৫ - শ্বাহৰুখ খান, ভাৰতীয় অভিনেতা।
* ১৯৭৬ - দীপান্বিতা শৰ্মা, অসমীয়া অভিনেত্ৰী তথা ছুপাৰ মডেল।
* ১৯৮১ - ঈশা দেউল, ভাৰতীয় চলচ্চিত্ৰ অভিনেত্ৰী।
* ১৯৮২ - যোগেশ্বৰ দত্ত, ভাৰতীয় মল্লযোদ্ধা।

## মৃত্যু
* ১৯৯৮ - ভিনচেণ্ট উইনটাৰ, স্কটিছ অভিনেতা।
* ২০১৫ - মাইক ডেভিছ, বিখ্যাত টেনিছ খেলুৱৈ।

## দিৱস
* ভাৰতীয় আগমন দিৱস (মৰিছাছ)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
৩ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৫৭ - স্পুটনিক-২ উপগ্ৰহৰে পৃথিৱীৰ প্ৰথম জীৱ মহাকাশলৈ প্ৰেৰণ কৰা হয়। 

## জন্ম
* ১৮৮৫ - কৰ্মবীৰ নবীন চন্দ্ৰ বৰদলৈ, ভাৰতৰ স্বাধীনতা আন্দোলনৰ নেতা, সমাজসেৱক আৰু অধিবক্তা।
* ১৯৩৩ - অমৰ্ত্য সেন, নোবেল বঁটা বিজয়ী ভাৰতীয় অৰ্থনীতিবিদ।
* ১৯৩৫ - প্ৰণিতা তালুকদাৰ, ভাৰতীয় ৰাজনীতিবিদ, শিক্ষয়িত্ৰী তথা সমাজকৰ্মী।
* ১৯৩৬ - ছবিলাল উপাধ্যায়, সাহিত্য অকাডেমি অনুবাদ বঁটা প্ৰাপ্ত অসমীয়া শিক্ষক, সাহিত্যিক।
* ১৯৬৯ - আশ্ৰাফুল হক, ভাৰতীয় অভিনেতা।
* ১৯৮৪ - উষা যাদৱ, ভাৰতীয় অভিনেত্ৰী।
* ১৯৮৫ - মোনালী ঠাকুৰ, ভাৰতীয় সংগীত শিল্পী আৰু অভিনেত্ৰী।

## মৃত্যু
* ১৯৪৭ - সোমনাথ শৰ্মা, পৰম বীৰ চক্ৰ লাভ কৰোতা ভাৰতীয় সেনা বিষয়া।
* ১৯৭৫ - ছৈয়দ নজৰুল ইছলাম, বাংলাদেশৰ প্ৰাক্তন ৰাষ্ট্ৰপতি।
* ২০১২ - কৈলাশপতি মিশ্ৰ, ভাৰতীয় ৰাজনৈতিক নেতা।
* ২০১৪ - সদাশিৱ অমৰপুৰকাৰ, ভাৰতীয় অভিনেতা।
* ২০২৫ - দীপক শৰ্মা, ভাৰতৰ এগৰাকী প্ৰসিদ্ধ বাঁহী বাদক।

## দিৱস
* পতাকা দিৱস (আৰৱ)।
* বিজয় দিৱস (মালদ্বীপ)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
৮ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৯৫ - জাৰ্মানীৰ ৰ’য়েণ্টজেনে ৰঞ্জন ৰশ্মি বা এক্স-ৰে’ আৱিষ্কাৰ কৰে।
* ১৭৯৩ - পেৰিছত লুভেৰ যাদুঘৰ মুকলি কৰা হয়।

## জন্ম
* ১৬৫৬ - এডমাণ্ড হেলী, ব্ৰিটিছ জ্যোতিৰ্বিজ্ঞানী।
* ১৯০৮ - ৰাজা ৰাও, প্ৰসিদ্ধ সাহিত্যিক।
* ১৯১৭ - কমল ৰণদিৱে, ভাৰতীয় কোষ জীৱবিজ্ঞানী আৰু কৰ্কট ৰোগ বিশেষজ্ঞ।
* ১৯২০ - চিতাৰা দেৱী, ভাৰতীয় নৃত্য পটীয়সী।
* ১৯২৭ - এল. কে. আদৱানি, ভাৰতীয় ৰাজনীতিক।
* ১৯৩৮ - অৰবিন্দ ত্ৰিবেদী, ভাৰতীয় অভিনেতা।
* ২০০১ - অৱনী লেখাৰা, ভাৰতীয় পেৰালিম্পিয়ান আৰু ক্ৰীড়া ৰাইফল শ্বুটাৰ।

## মৃত্যু
* ১৯৬৬ - কুমুদেশ্বৰ বৰঠাকুৰ, অসমীয়া সাহিত্যিক।

## দিৱস
* বিজয় দিৱস (আজেৰবাইজান)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
## তথ্য সংগ্ৰহ

----
২৮ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৮৫ - ভাৰতীয় জাতীয় কংগ্ৰেছ প্ৰতিষ্ঠা কৰা হয়। 
* ১৮৯৫ - লুমিয়েৰ ভাতৃদ্বয়ে চিনেমাটোগ্ৰাফ আৱিষ্কাৰ কৰে।

## জন্ম
* ১৯০৭ - গণেশ গগৈ, অসমীয়া সাহিত্য জগতৰ অন্যতম ৰোমাণ্টিক কবি।
* ১৯১১ - ফনি মজুমদাৰ, ভাৰতীয় চলচ্চিত্ৰ পৰিচালক।
* ১৯৩২ - ধীৰুভাই আম্বানি, ভাৰতৰ উল্লেখযোগ্য ব্যৱসায়ী।
* ১৯৩৪ - মেগী স্মিথ, হলিউডৰ অভিনেত্ৰী।
* ১৯৩৭ - ৰতন টাটা, ভাৰতৰ উল্লেখযোগ্য ব্যৱসায়ী।
* ১৯৫২ - অৰুণ জেটলী, ভাৰতীয় ৰাজনীতিবিদ আৰু আইনজ্ঞ।

## মৃত্যু
* ১৯৪৮ - মহম্মদ চালেহ আকবৰ হাইদৰী, ভাৰতীয় প্ৰশাসনিক সেৱাৰ বিষয়া আৰু ৰাজনৈতিক নেতা।
* ১৯৬৭ - ওঙ্কাৰনাথ ঠাকুৰ, ভাৰতীয় সংগীত শিক্ষক, সংগীতবিদ আৰু হিন্দুস্তানী শাস্ত্ৰীয় গায়ক।

## দিৱস
* গণতন্ত্ৰ দিৱস (দক্ষিণ ছুডান)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
৩০ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯২২ - ৰাছিয়াৰ নতুন নাম ছোভিয়েট যুক্তৰাষ্ট্ৰ হয়।
* ১৯০৬ - সৰ্বভাৰতীয় মুছলিম লীগ প্ৰতিষ্ঠা কৰা হয়।

## জন্ম
* ১৮৬৫ - ৰুডিয়াৰ্ড কিপলিং, ন'বেল বঁটা বিজয়ী ভাৰতীয়-ইংৰাজ সাহিত্যিক।
* ১৮৮৭ - কে এম মুন্সী, ভাৰতীয় বিদ্যাভৱনৰ প্ৰতিষ্ঠাতা।
* ১৯১৬ - এস্থাৰ ভিক্টোৰিয়া আব্ৰাহাম, ভাৰতীয় মডেল, অভিনেত্ৰী, আৰু হিন্দী ছবি জগতৰ প্ৰথমগৰাকী মহিলা প্ৰযোজক।
* ১৯৩০ - তু ইউইউ, চীনা চিকিৎসা বিজ্ঞানী, চিকিৎসা ৰসায়নবিদ আৰু প্ৰশিক্ষক।
* ১৯৭৭ - লাইলা আলী, আমেৰিকান বক্সাৰ আৰু অভিনেত্ৰী।

## মৃত্যু
* ১৯৭১ - বিক্ৰম সাৰাভাই, ভাৰতীয় বিজ্ঞানী আৰু উদ্ভাৱক তথা ভাৰতীয় মহাকাশ গৱেষণা সংস্থাৰ পিতৃপুৰুষ।
* ২০০৭ - কিংকৰী দেৱী, ভাৰতীয় কৰ্মী আৰু পৰিৱেশবিদ।
* ২০১৮ - মৃণাল সেন, ভাৰতীয় চলচ্চিত্ৰ পৰিচালক।

## দিৱস
* ৰিজাল দিৱস (ফিলিপাইন)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
৯ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী

* আজি ন্যায় সেৱা দিৱস।

* ১৯১৭ চনৰ আজিৰ দিনটোতে জাৰ্মানীক প্ৰজাতন্ত্ৰ ৰূপে ঘোষণা কৰা হয়।

* ১৯৫৩ কম্বোডিয়াৰ ফ্ৰান্সৰ পৰা স্বাধীনতা লাভ।

* ১৯৯৮ চনৰ আজিৰ দিনটোত গুৱাহাটীত শ্ৰীমন্ত শঙ্কৰদেৱ কলাক্ষেত্ৰ মুকলি কৰা হয়।

* ২০০০ চনৰ আজিৰ দিনটোত "উত্তৰাখণ্ড" ৰাজ্য গঠন কৰা হয়।

* ২০২২ চনৰ আজিৰ দিনটোতে শ্ৰীযুত ধনঞ্জয় যশৱন্ত চন্দ্ৰচূড়ে ভাৰতবৰ্ষৰ ৫০ সংখ্যক মুখ্য ন্যায়াধীশ ৰূপে শপত গ্ৰহণ কৰে ।

## জন্ম
* ১৮৭৭ - মহম্মদ ইকবাল, উৰ্দু কবি।
* ১৯৩৪ - কাৰ্ল চাগান, আমেৰিকান জ্যোতিৰ্বিজ্ঞানী।
* ১৯৩৯ - অজয় ঘটক, ভাৰতীয় পদাৰ্থবিজ্ঞানী আৰু পদাৰ্থবিজ্ঞান বিষয়ক পাঠ্যপুথিৰ ৰচক।
* ১৯৫৭ - উদয় উমেশ ললিত, ভাৰতৰ ৪৯তম মুখ্য ন্যায়াধীশ।

## মৃত্যু
* ১৮৮৩ - মাইলছ ব্ৰনছন, প্ৰথম অসমীয়া " অসমীয়া-ইংৰাজী" অভিধান ৰচয়িতা।
* ১৯৬২ - ধন্দ কেশৱ কৰ্ৱে, ভাৰতীয় সমাজ সংস্কাৰক, অধ্যাপক আৰু লেখক।
*২০০৩ - পুষ্পলতা দাস, এগৰাকী ভাৰতীয় স্বাধীনতা সংগ্ৰামী, গান্ধীবাদী, সমাজ সংস্কাৰক আৰু ৰাজনৈতিক নেত্ৰী।
* ২০০৫ - কে আৰ নাৰায়ণন, ভাৰতৰ দশম ৰাষ্ট্ৰপতি আৰু নৱমগৰাকী উপৰাষ্ট্ৰপতি।

## দিৱস
* পতাকা দিৱস (আজেৰবাইজান)।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
১৯ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৪৬ - **আফগানিস্তান, আইচলেণ্ড** আৰু **ছুইডেনে** ৰাষ্ট্ৰসংঘত যোগদান কৰে।
* ১৯৬৯ – এছ'চিয়েচন ফুটবল খেলুৱৈ **পেলে**ই তেওঁৰ ১,০০০ সংখ্যক গ'ল কৰে। প্ৰকৃত নাম **এডচন আৰাণ্টেছ ডো নাচিমেণ্টো** যাক সমগ্ৰ বিশ্বই **পেলে** বুলি জানে। এজন ব্ৰাজিলিয়ান প্ৰাক্তন পেছাদাৰী ফুটবলাৰ যি ফৰৱাৰ্ড হিচাপে খেলিছিল। ১৯৪০ চনৰ ২৩ অক্টোবৰত **পেলে**ৰ জন্ম হৈছিল।
* ১৯৮২ - ভাৰতৰ উত্তৰ-পূৰ্বাঞ্চলত টেলিভিছন সম্প্ৰচাৰ কৰা হয়।
* ১৯৬৯ - চন্দ্ৰত মানুহে দ্বিতীয়বাৰৰ বাবে পদাৰ্পণ কৰে। **এপলো-১২**ৰ **মহাকাশচাৰী পিট কনৰাড** আৰু **এলান বীনে** ওচেনিয়াছ প্ৰচেলাৰামত ("ধুমুহাৰ মহাসাগৰ") অৱতৰণ কৰে আৰু চন্দ্ৰত খোজ কঢ়া তৃতীয় আৰু চতুৰ্থ মানুহ হিচাপে পৰিগণিত হয়। 
* ২০২৩ - আহমেদাবাদৰ নৰেন্দ্ৰ মোডী ষ্টেডিয়ামত অনুষ্ঠিত এদিনীয়া আন্তৰ্জাতিক ক্ৰিকেটৰ বিশ্বকাপ ফাইনেলত ভাৰতক পৰাস্ত কৰি অষ্ট্ৰেলিয়া ছয় উইকেটত বিজয়ী হয়। 

## জন্ম
* ১৮২৮ - ৰাণী লক্ষ্মীবাই, উত্তৰ ভাৰতৰ ঝান্সী ৰাজ্যৰ ৰাণী। ১৮৫৭ চনৰ ভাৰতীয় স্বাধীনতাৰ প্ৰথম যুদ্ধৰ এগৰাকী আগশাৰীৰ ব্যক্তি আছিল আৰু ভাৰতীয় জাতীয়তাবাদীসকলৰ বাবে ব্ৰিটিছ ৰাজৰ প্ৰতিৰোধৰ প্ৰতীক হৈ পৰিছিল। মৃত্যু ১৮ জুন ১৮৫৮ খ্ৰীষ্টাব্দ।
* ১৯১৪ - একনাথ ৰামকৃষ্ণ ৰানাদে, ভাৰতীয় সমাজকৰ্মী আৰু নেতা।
* ১৯১৭ - ইন্দিৰা গান্ধী, ভাৰতৰ প্ৰাক্তন প্ৰধানমন্ত্ৰী।
* ১৯২২ - ভাৰতীয় সংগীত পৰিচালক **[[সলিল চৌধুৰী]]**ৰ জন্ম। তেওঁ বঙালী, হিন্দী আৰু মালয়ালম চলচ্চিত্ৰ আদিকে ধৰি অন্যান্য আঞ্চলিক ভাষাৰ কথাছবি সমূহতো সংগীত পৰিচালনা কৰিছিল। ইয়াৰ বাদেও তেওঁ এজন কবি আৰু চিত্ৰনাট্যকাৰ আছিল। তেখেতৰ গুনগ্ৰাহীসকলৰ ওচৰত তেওঁ 'সলিলদা' নামেৰে পৰিচিত আছিল। ১৯৯৫ চনৰ ৫ ছেপ্তেম্বৰত জীৱনাসন ঘটে।
* ১৯২৮ - **[[দাৰা সিং]]**, ভাৰতীয় পেছাদাৰী মল্লযোদ্ধা, অভিনেতা, পৰিচালক আৰু ৰাজনীতিবিদ। তেওঁৰ সম্পূৰ্ণ নাম **দীদাৰ সিং ৰন্ধাৱা**। **[[দাৰা সিং]]** ৰাজ্যসভালৈ (উচ্চ সদন) মনোনীত হোৱা প্ৰথমগৰাকী ভাৰতীয় খেলুৱৈ আছিল। তেওঁ হিন্দী আৰু পাঞ্জাৱী চলচ্চিত্ৰ প্ৰযোজক, পৰিচালক আৰু লেখক হিচাপে কাম কৰিছিল। তেওঁ চলচ্চিত্ৰ আৰু দূৰদৰ্শনত অভিনয়ো কৰিছিল।
* ১৯৩৮ - স্বৰণ লতা, পঞ্জাবী কণ্ঠশিল্পী।
* ১৯৪৫ - অসমৰ স্বনামধন্য কণ্ঠশিল্পী **[[দ্বীপেন বৰুৱা]]**ৰ জন্ম। 
* ১৯৫১ - জিনাত আমান, ভাৰতীয় অভিনেত্ৰী আৰু মডেল।
* ১৯৬৭ - পালি চন্দ্ৰা, ভাৰতীয় কথক নৃত্যশিল্পী, কৰিঅ'গ্ৰাফাৰ বা নৃত্য পৰিচালক, ডিজিটেল নৃত্য প্ৰশিক্ষক, মেণ্টৰ আৰু শৈল্পিক পৰিচালক।
* ১৯৭১ - কিৰেণ ৰিজিজু, ভাৰতীয় ৰাজনৈতিক নেতা আৰু অধিবক্তা।
* ১৯৭৫ – সুস্মিতা সেন, **মিছ ইউনিভাৰ্ছ-১৯৯৪** খিতাপ লাভ কৰা ভাৰতীয় অভিনেত্ৰী, মডেল। তেওঁ **মিছ ইউনিভাৰ্ছ** প্ৰতিযোগিতাত বিজয়ী হোৱা প্ৰথম ভাৰতীয়।

## মৃত্যু
* ১৮৯৬ - জন বেৰী হোৱাইট, অসমত চিকিৎসা বিজ্ঞানৰ প্ৰৱৰ্তক তথা অসমত শিল্পদ্যোগৰ অন্যতম ভেটি স্থাপন কৰোতা।

## দিৱস
* **আন্তঃৰাষ্ট্ৰীয় পুৰুষ দিৱস**। ৩০ বছৰ অতিক্ৰম কৰা এই দিৱসটি ১৯৯২ চনৰ পৰা পালন কৰি অহা হৈছে।
* **বিশ্ব শৌচালয় দিৱস**। ১৯ নৱেম্বৰ ২০০১ চনৰ পৰা অনানুষ্ঠানিকভাৱে আৰু ১৯ নৱেম্বৰ ২০১২ চনৰ পৰা ইয়াক ৰাষ্ট্ৰসংঘৰ এক আনুষ্ঠানিক দিৱস হিচাপে সমগ্ৰ বিশ্বতে পালন কৰি অহা হৈছে।
* **ছহিদ দিৱস**। ১৮২৮ চনৰ ১৯ নৱেম্বৰ তাৰিখে মাৰাঠা শাসিত ৰাজকীয় ৰাজ্য ঝাঁচীৰ ৰাণী ৰাণী লক্ষ্মীবাইৰ জন্মদিন হিচাপে অঞ্চলটোত ছহিদ দিৱস হিচাপে পালন কৰা হয়, আৰু ১৮৫৭ চনৰ বিদ্ৰোহত প্ৰাণ দিয়া সকলক সন্মান জনায়।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
২১ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৬২ - চীনা পিপলছ লিবাৰেচন আৰ্মীয়ে **[[ভাৰত-চীন]]** যুদ্ধত একপক্ষীয় যুদ্ধবিৰতি ঘোষণা কৰে। ভাৰত-চীন সীমান্ত বিবাদৰ বাবে চীন আৰু ভাৰতৰ মাজত ১৯৬২ চনৰ অক্টোবৰৰ পৰা নৱেম্বৰ লৈকে চীন-ভাৰত যুদ্ধ সংঘটিত হৈছিল।
* ১৯৭১ - মুক্তি বাহিনী (বঙালী গেৰিলা)ৰ আংশিক সহায়ত ভাৰতীয় সৈন্যই **গৰীবপুৰ যুদ্ধ**ত পাকিস্তানৰ সেনাক পৰাস্ত কৰে।
* ২০০২ - **নাটো(North Atlantic Treaty Organization)**ৱে বুলগেৰিয়া, এষ্টোনিয়া, লাটভিয়া, লিথুৱানিয়া, ৰোমানিয়া, স্লোভাকিয়া আৰু স্লোভেনিয়াক সদস্য হ'বলৈ আমন্ত্ৰণ জনায়।

## জন্ম
* ১৬৯৪ - ভলতেয়ৰ, ফৰাচী দাৰ্শনিক, নাট্যকাৰ আৰু কবি। তেওঁ জীৱনকালত ২০,০০০ তকৈও অধিক চিঠি আৰু ২,০০০ কিতাপ আৰু পত্ৰিকা লিখিছিল। **ভল্টেয়াৰ** আন্তৰ্জাতিক ভাৱে প্ৰসিদ্ধ আৰু বাণিজ্যিকভাৱে সফল হোৱা প্ৰথমশ্ৰেণীৰ লেখকসকলৰ ভিতৰত এজন আছিল। এইজন মহান দাৰ্শনিকৰ মৃত্যু হৈছিল ১৭৭৮ চনৰ ৩০ মে'ত।
* ১৯৩৮ - হেলেন, ভাৰতীয় বলীউডৰ অভিনেত্ৰী আৰু নৃত্যশিল্পী।
* ১৯৪৮ - ৰামন পৰিমালা, ভাৰতীয় গণিতজ্ঞ।
* ১৯৭০ - জিণ্টু গগৈ, কাৰ্গিল যুদ্ধত শ্বহীদ হোৱা অসমৰ সেনা জোৱান।
* ১৯৮৭ - ঈশা কাৰাৱাদে, ২০১১ চনত দক্ষিণ আফ্ৰিকাত অনুষ্ঠিত হোৱা **ৰাষ্ট্ৰমণ্ডল দবা চেম্পিয়নশ্বিপ(Commonwealth Chess Championship) **ত স্বৰ্ণ পদক বিজয়ী খেলুৱৈ। তেওঁ ইতিমধ্যে ইণ্টাৰনেচনেল মাষ্টাৰ (আইএম) আৰু ৱুমেন গ্ৰেণ্ডমাষ্টাৰ (ডব্লিউজিএম)ৰ খিতাপ দখল কৰিছে। **ঈশা কাৰৱাদে**ই ২০১০, ২০১২ আৰু ২০১৪ চনৰ দবা অলিম্পিয়াডত ভাৰতৰ হৈ খেলিছিল।

## মৃত্যু
* ১৯৭০ - **চাৰ চন্দ্ৰশেখৰ ভেঙ্কট ৰমণ** চমুকৈ চি ভি ৰমণ, ভাৰতীয় পদাৰ্থবিজ্ঞানী। **চাৰ চন্দ্ৰশেখৰ ভেঙ্কট ৰমণে** পদাৰ্থ বিজ্ঞানৰ ১৯৩০ চনৰ ন'বেল বঁটা লাভ কৰিছিল আৰু বিজ্ঞানৰ যিকোনো শাখাত ন'বেল বঁটা লাভ কৰা প্ৰথমগৰাকী এছিয়া মহাদেশৰ ব্যক্তি আছিল। **চাৰ চন্দ্ৰশেখৰ ভেঙ্কট ৰমণে** তেওঁৰ **ৰমন পৰিঘটনা** ১৯২৮ চনৰ ২৮ ফেব্ৰুৱাৰীত আৱিষ্কাৰ কৰিছিল। সেই দিনটোৰ লগত সংগতি ৰাখি ভাৰত চৰকাৰে প্ৰতি বছৰে এই দিনটোক **[[ৰাষ্ট্ৰীয় বিজ্ঞান দিৱস]]** হিচাপে পালন কৰি আহিছে। ১৯৫৪ চনত, ভাৰত চৰকাৰে সৰ্বোচ্চ অসামৰিক সন্মান প্ৰথম ভাৰতৰত্ন প্ৰদান কৰে। **চি ভি ৰমণ**ৰ জন্ম হৈছিল ১৮৮৮ চনৰ ৭ নৱেম্বৰত।
* ১৯৮১ - ৰমা দাশ, অসমীয়া চুটি গল্পকাৰ।
* ১৯৯৬ - আব্দুছ ছালাম, পাকিস্তানী পদাৰ্থবিজ্ঞানী।
* ২০১৮ - মীনা আলেকজেণ্ডাৰ, ভাৰতীয় কবি, চিন্তাবিদ আৰু লেখক।

## দিৱস
* বিশ্ব দূৰদৰ্শন দিৱস।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
মৰাণ

এইটো এটা দ্ব্যৰ্থতা দূৰীকৰণ পৃষ্ঠা। **মৰাণ** শব্দটোৱে নিম্নলিখিত প্ৰবন্ধবোৰ সূচাব পাৰে।

* মৰাণ জনগোষ্ঠী, অসমৰ এক জনগোষ্ঠী
* মৰাণ ভাষা
* মৰাণ (নগৰ), ডিব্ৰুগড় জিলাৰ এখন নগৰ
* মৰাণহাট, শিৱসাগৰ জিলাৰ এখন নগৰ

শ্ৰেণী:দ্ব্যৰ্থতা দূৰীকৰণ পৃষ্ঠা
৩১ ডিচেম্বৰ

**৩১ ডিচেম্বৰ**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৬৫ তম (অধিবৰ্ষত ৩৬৬ তম) দিন। এই দিনটো বছৰৰ শেষ দিন। এই দিনটোত ঘটা কেইটামান উল্লেখযোগ্য ঘটনা -

## ঘটনাৱলী
* **বছৰৰ অন্তিম দিন**।
* ১৯৪৪ - হাংগেৰীয়ে **[[জাৰ্মানী]]**ৰ বিৰুদ্ধে যুদ্ধ ঘোষণা কৰে। 
* ১৯৫৫ - **[[সৰ্থেবাৰী]]**ক নগৰ হিচাপে ঘোষণা কৰা হয়। 
* ২০০০ - **[[ইউৰোপ]]**ৰ ১২খন দেশত **[[ইউৰ’]]** মুদ্ৰাৰ প্ৰচলন আৰম্ভ হয়।

## জন্ম
* ১৮৬৯ - হেনৰি মেটিশ্ব, ফৰাচী চিত্ৰশিল্পী।
* ১৮৯৯ - শ্ৰীকৃষ্ণ নাৰায়ণ ৰতনঝংকাৰ, হিন্দুস্তানী শাস্ত্ৰীয় সংগীতৰ এজন বিশিষ্ট পণ্ডিত আৰু শিক্ষক।
* ১৯০৭ - আনন্দ চন্দ্ৰ বৰুৱা, অসমীয়া সাহিত্যিক। তেখেতক “বকুল বনৰ কবি” নামেৰে জনা যায়।
* ১৯২৫ - শ্ৰীলাল শুক্লা, হিন্দী ব্যংগ লেখক।
* ১৯২৩ - বলবীৰ সিং, ভাৰতীয় ফিল্ড হকী ক্ৰীড়াবিদ।
* ১৯৩৮ - বাসুদেৱ দাসগুপ্ত, ভাৰতীয় ছুটি গল্পকাৰ আৰু উপন্যাসিক।
* ১৯৭৯ - অংশু জামচেংপা, ভাৰতীয় পৰ্বতাৰোহী।

## মৃত্যু
* ২০১৮ - কাদেৰ খান, ভাৰতীয়-কানাডিয়ান অভিনেতা, চিত্ৰনাট্যকাৰ, কমেডিয়ান আৰু বোলছবি পৰিচালক।
* ২০১৯ - ৰত্ন ওজা, অসমীয়া কবি, গীতিকাৰ, নাট্যকাৰ তথা মঞ্চ আৰু চলচ্চিত্ৰ শিল্পী।

## দিৱস
* আজেৰবাইজানীৰ আন্তৰ্জাতিক একাত্মতা দিৱস।

## তথ্যসূত্ৰ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ডিচেম্বৰ
শ্ৰেণী:ইংৰাজী বৰ্ষপঞ্জীৰ দিন
নতুন শৰাইঘাট দলং

**নতুন শৰাইঘাট দলং** বা **শৰাইঘাটৰ দ্বিতীয় দলং** অসমৰ উত্তৰ আৰু দক্ষিণ পাৰ সংযোগী এখন এখলপীয়া পথ দলং। এই দলং খন পুৰণি শৰাইঘাট দলঙৰ কাষতে ব্ৰহ্মপুত্ৰ নদৰ ওপৰত অৱস্থিত। ই ব্ৰহ্মপুত্ৰৰ উত্তৰ পাৰৰ আমিনগাঁও আৰু দক্ষিণপাৰৰ পাণ্ডুৰ মাজত সংযোগ স্থাপন কৰিছে। ইয়াৰ নিৰ্মান কাৰ্য ২০০৭ চনত আৰম্ভ হৈছিল। ইয়াৰ মুঠ দৈৰ্ঘ্য ১,৪৯৩.৫৯ মিটাৰ তথা মুঠ ব্যয় প্ৰায় ₹৪৭৫ কোটি। 

তিনি লেন যুক্ত এই দলং ২০১৭ চনৰ ২৮ জানুৱাৰী তাৰিখে কেন্দ্ৰীয় পথ পৰিবহন আৰু ৰাজমাৰ্গ মন্ত্ৰী নিতিন গাডকাৰীয়ে চৰকাৰী ভাবে উদ্বোধন কৰে। উদ্বোধন কাৰ্যসূচীত কেন্দ্ৰীয় ৰে'ল ৰাজ্যমন্ত্ৰী ৰাজেন গোহাঁই, অসম চৰকাৰৰ উদ্যোগ আৰু পৰিবহণ মন্ত্ৰী চন্দ্ৰমোহন পাটোৱাৰী, গড়কাপ্তানী মন্ত্ৰী পৰিমল শুক্লবৈদ্য আৰু জলসম্পদ মন্ত্ৰী কেশৱ মহন্ত উপস্থিত আছিল।

## তথ্য উৎস

শ্ৰেণী:অসমৰ দলং
শ্ৰেণী:ব্ৰহ্মপুত্ৰৰ ওপৰত দলং
কাদেৰ খান

**কাদেৰ খান** (; ২২ অক্টোবৰ ১৯৩৭ — ৩১ ডিচেম্বৰ ২০১৮) এজন ভাৰতীয়-কানাডিয়ান অভিনেতা, চিত্ৰনাট্যকাৰ, কমেডিয়ান আৰু বোলছবি পৰিচালক। অভিনেতা হিচাপে তেওঁ ৩০০ তকৈও বেছি বোলছবিত অভিনয় কৰিছে। তেওঁ ৰাজেশ খান্না অভিনীত ছবি "দাগ"ৰ জৰিয়তে বলিউডত অভিনয়ৰ পাতনি মেলিছিল। ১৯৭০ আৰু ১৯৮০ৰ দশকত তেওঁ নিজকে বলিউডৰ এজন চিত্ৰনাট্যকাৰ হিচাপে প্ৰতিস্থাপিত কৰিছিল। এজন কমেডিয়ান হিচাপে তেওঁ বেছ জনপ্ৰিয়তা লাভ কৰিবলৈ সক্ষম হৈছিল। তেওঁ বোম্বে বিশ্ববিদ্যালয়ৰ অন্তৰ্গত ইছমাইল ইউচুফ কলেজৰ পৰা স্নাতক ডিগ্ৰী লাভ কৰিছিল। অভিনয় জগতলৈ অহাৰ আগতে তেওঁ মুম্বাইৰ এম.এইচ. শ্বাব্বো অভিযান্ত্ৰিক মহাবিদ্যালয়ত ব্যৱহাৰিক অভিযান্ত্ৰিক বিভাগৰ অধ্যাপক হিচাপে কাৰ্যনিৰ্বাহ কৰিছিল।

## প্ৰাৰম্ভিক জীৱন আৰু শিক্ষা
১৯৩৭ চনত আফগানিস্তানৰ কাবুলত কাদেৰ খানৰ জন্ম হৈছিল। তেওঁৰ পিতৃ আব্দুল ৰহমান খান কান্দাহাৰ আৰু মাতৃ ইকবাল বেগম ব্ৰিটিছ ভাৰতৰ পিশ্বীনৰ (বৰ্তমান পাকিস্তানৰ বেলুচিস্থান) আছিল। কাদেৰ খানৰ শ্মচুৰ ৰহমান, ফজল ৰহমান আৰু হবিবুৰ ৰহমান নামেৰে তিনিজন ভায়েক আছিল। তেওঁ কাকাৰ জনজাতিৰ পাঠান বা পাস্তুন সম্প্ৰদায়ৰ আছিল। পিছলৈ তেওঁৰ পৰিয়াল ভাৰতলৈ আহে আৰু মুম্বাইৰ কামাথিপুৰাত থাকিবলৈ লয়। তেওঁ তাৰে চৰকাৰী বিদ্যালয়ত প্ৰাথমিক শিক্ষা গ্ৰহণ কৰে আৰু পিছলৈ ইছমাইল ইউচুফ কলেজত নামভৰ্তি কৰে। তাৰ পিছত তেওঁ ভাৰতীয় অভিযান্ত্ৰিক প্ৰতিষ্ঠানৰ পৰা ব্যৱহাৰিক অভিযান্ত্ৰিক বিষয়ৰ ডিপ্লমা লাভ কৰে। ১৯৭০ চনৰ পৰা ১৯৭৫ চনলৈ তেওঁ এম.এইচ. শ্বাব্বো অভিযান্ত্ৰিক মহাবিদ্যালয়ত ব্যৱহাৰিক অভিযান্ত্ৰিক বিভাগৰ অধ্যাপক হিচাপে কাৰ্যনিৰ্বাহ কৰিছিল। অধ্যাপনাৰ সমসাময়িক ভাবে তেওঁ নাটকতো অভিনয় কৰিছিল। তেনে এক নাটকত অভিনয় কৰোঁতে কমেডিয়ান আঘায়ে তেওঁক বিখ্যাত অভিনেতা দিলীপ কুমাৰৰ লগত চিনাকি কৰাই দিছিল। তেওঁৰ অভিনয়ৰ প্ৰতি মুগ্ধ হৈ দিলীপ কুমাৰে তেওঁলৈ দুখন ছবি "ছগিনা" আৰু "বৈৰাগ"ত চুক্তিবদ্ধ কৰে। তেওঁ থিয়েটাৰৰ বাবে নাটক লিখি থাকোতে "জাৱানী দিৱানী" ছবিৰ চিত্ৰনাট্য লিখিবলৈ সুযোগ পায় আৰু তেওঁ নিজকে বলিউডত এজন চিত্ৰনাট্যকাৰ হিচাপে প্ৰতিষ্ঠা কৰে।

## ব্যক্তিগত জীৱন
কাদেৰ খান মুম্বাইত বাস কৰিছিল কিন্তু পিছলৈ স্বাস্থ্যজনিত কাৰণত কানাডালৈ নিজৰ পুত্ৰৰ লগত থাকিবলৈ লয়। তেওঁৰ তিনিজন পুতেক চৰফাৰজ খান, শ্বাহনাৱাজ খান আৰু এজন কানাডাৰ কুড্ডুছত থাকে। তেওঁৰ পুত্ৰ চৰফাৰজ খান বলিউডৰ কেইবাখনো ছবিত অভিনয় কৰিছে। তেওঁ অভিনেত্ৰী জেৰিণ খানৰ পৰিয়ালৰ লগতো সম্পৰ্কীয়। পিছলৈ কাদেৰ খানে কানাডাৰ নাগৰিকত্ব গ্ৰহণ কৰে।

## মৃত্যু
কাদেৰ খান চুপাৰনিউক্লিয়াৰ পালচি নামৰ দুৰাৰোগ্য ৰোগত আক্ৰান্ত আছিল। ২০১৮ চনৰ ২৮ ডিচেম্বৰ তাৰিখে শ্বাস-প্ৰশ্বাসজনিত কাৰণত তেওঁক চিকিৎসালয়ত ভৰ্তি কৰোৱা হয়।  ২০১৮ চনৰ ৩১ ডিচেম্বৰ তাৰিখে কানাডিয়ান সময় মতে আবেলি ৬ বজাত তেওঁৰ মৃত্যু হয়।

## বঁটা আৰু সন্মান
* ২০১৩: বোলছবি জগতলৈ আগবঢ়োৱা আজীৱন অৱদানৰ বাবে সাহিত্য শিৰোমণি বঁটা
* আমেৰিকান ফেডাৰেচন অফ মুছলিমৰ ফালৰ পৰা ভাৰতীয় মুছলিম সমাজলৈ আগবঢ়োৱা অৱদানৰ বাবে দুবাৰ স্বীকৃতি দিছিল।

## তথ্য উৎস

শ্ৰেণী:কানাডাৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেতা
শ্ৰেণী:ফিল্মফেয়াৰ বঁটা বিজয়ী
পাছিঘাট

**পাছিঘাট** উত্তৰ-পূব ভাৰতৰ অৰুণাচল প্ৰদেশ ৰাজ্যত অৱস্থিত পূব ছিয়াং জিলাৰ সদৰ ঠাই৷ এই নগৰখন সাগৰ পৃষ্ঠৰ পৰা ১৫৫ মিটাৰ উচ্চতাত হিমালয় পৰ্বতমালাৰ একাংশ জুৰি অৱস্থিত৷ পাছিঘাট অৰুণাচল প্ৰদেশৰ ভিতৰত প্ৰাচীনতম নগৰ বুলি জনা যায়৷  

## ইতিহাস
ভাৰতৰ ব্ৰিটিছ শাসনৰ সময়ত আবৰ পাহাৰ আৰু উত্তৰৰ সমগ্ৰ অঞ্চলৰ প্ৰাশাসনৰ সুবিধাৰ্থে ১৯১১ চনত পাছিঘাট নগৰ প্ৰতিষ্ঠা কৰা হয়৷ ইয়াৰ পূৰ্বে পাছিঘাট আদি জনজাতিৰ বিভিন্ন গাঁৱৰ সমষ্টি আছিল৷ ওঠৰশ শতিকাৰ পৰা চলি অহা  এংলো-আবৰ যুদ্ধ সমূহে পাছিঘাটক প্ৰশাসনিক কেন্দ্ৰ হিচাপে বিকাশ কৰাৰ প্ৰয়োজনীতা আনি দিছিল৷ ১৯১২ চনৰ অন্তিমখন এংলো-আবৰ যুদ্ধ সংঘটিত হয়৷     

## ভৌগোলিক অৱস্থান
পাছিঘাটৰ ভৌগোলিক অৱস্থান . এই নগৰখন সাগৰপৃষ্ঠৰ পৰা ১৫৩ মিটাৰ উচ্চতাত অৱস্থিত৷ পাছিঘাটৰ জলবায়ু সেমেকা অৰ্ধনাতিশীতোষ্ণ (humid subtropical)৷ পাছিঘাটৰ মাজেৰে বৈ যোৱা ব্ৰহ্মপুত্ৰ নদীৰ অংশটোৰ নাম দিহাং বা ছিয়াং৷  
## অৰ্থনীতি
পাছিঘাটৰ সংখ্যাগৰিষ্ঠ লোকৰ জীৱিকাৰ মূল উপায় কৃষি৷ অঞ্চলটোত উৎপাদিত প্ৰধান শস্য ধান৷  তাৰোপৰি পাছিঘাটত কেইবাখনো বৃহৎ চাহবাগান আছে৷  

## জনসংখ্যা
২০১১ চনৰ লোকপিয়ল অনুসৰি পাছিঘাটৰ জনসংখ্যা ২৪,৬৫৬ জন৷  ইয়াৰে ৫০.৬৩% পুৰুষ আৰু ৪৯.৩৭% মহিলা৷ পাছিঘাটৰ গড় সাক্ষৰতাৰ হাৰ ৭৯.৬% ৷ ইয়াৰে পুৰুষৰ সাক্ষৰতাৰ হাৰ ৮৫.৩৩% আৰু মহিলাৰ ৭৩.৭৪%৷ পাছিঘাটৰ মুঠ জনসংখ্যাৰ ১২% ছবছৰৰ অনুৰ্ধৰ৷   

নগৰখনৰ সংখ্যাগৰিষ্ঠ লোক আদি জনজাতিৰ৷   
## সংস্কৃতি
পাছিঘাফৰ অদি লোকসকলে নানা উৎসৱ যেনে চওলুং (Solung), আৰান (Aran), ইতুৰ (Etor) আদি উদযাপন কৰে৷ ইয়াৰে চওলুং আদিসকলৰ প্ৰধান উৎসৱ৷ এই উৎসৱৰ মূলত: আদিসকলৰ  দেৱী *Kiine-Naane* ৰ আৰাধনাৰ বাবে পালন কৰা হয়৷
## যাতায়ত
পাছিঘাট ১৫ নং ঘাইপথেদি অসমৰ গুৱাহাটী, লখিমপুৰ আৰু ইটানগৰৰ লগত সংযুক্ত৷ তাৰোপৰি ডিব্ৰুগড়ৰ পৰা ব্ৰহ্মপুত্ৰ নদীয়েদি ফেৰীৰে উৰিয়ামঘাটলৈ যাত্ৰা কৰাৰ সুবিধা আছে৷ উৰিয়ামঘাটৰ পৰা পাছিঘাট মাথোঁ ৩২ কিমি দুৰত্বত অৱস্থিত৷ পাছিঘাটৰ নিকটতম ৰে’লৱে ষ্টেচনটো মুৰ্কংচেলেকত অৱস্থিত৷ অৰুণাচল প্ৰদেশ ৰাজ্যিক পৰিবহণ সেৱা (Arunachal Pradesh State Transport Services) য়ো বিভিন্ন অঞ্চললৈ নিয়মীয়া বাছ সেৱা আগবঢ়ায়৷ ২০১৮ চনৰ এপ্ৰিল মাহৰ পৰা পাছিঘাটৰ পৰা গুৱাহাটীলৈ নিয়মীয়া বিমানসেৱাও আৰম্ভ হৈছে৷   

## জলবায়ু

## পৰ্য্যটন
* **দায়িং এৰিং বন্যপ্ৰাণী অভয়াৰণ্য (Daying Ering Wildlife Sanctuary)**  পাছিঘাটৰ এখন উল্লেখযোগ্য বনাঞ্চল৷ 
* **পাংগিন (Pangin)** পাছিঘাটৰ পৰা ৬০ কিমি দুৰত্বত অৱস্থিত৷ এই অঞ্চলত কেইবাবিধো আপুৰুগীয়া উদ্ভিদ পোৱা যায়৷ i
* **ব’ডাক (Bodak)** এখন বনভোজৰ বাবে জনপ্ৰিয় ঠাই৷ 
* **কেকাৰ মনিয়াং (Kekar Monying**)  ঐতিহাসিক স্থান য’ত ১৯১১ চনত আদি জনজাতিৰ ব্ৰিটিছৰ সৈতে সংঘৰ্ষ হৈছিল৷ 
* **কমছিং (Komsing**) ঐতিহাসিক গাওঁ 
* **ক’মলিঘাট (Komlighat)** ঐতিহাসিক ব্ৰিটিছ শাসিত নগৰ কিন্তু ছিয়াং নদীয়ে গতি সলাই পেলোৱাৰ ফলত বৰ্তমান চাপৰি অঞ্চল৷ 
* **পাছিঘাট বৌদ্ধ মন্দিৰ (Pasighat Buddhist Temple)**  পাছিঘাটৰ একমাত্ৰ বৌদ্ধ মন্দিৰ৷ 
* **পূব ছিয়াং জিলা সংগ্ৰহালয় (East Siang District Museum)**
* **আদি বানে কেবাং প্ৰধান কাৰ্যালয় (Adi Baane Kebang Headquarters)** আদি জনজাতিৰ সাংস্কৃতিক অনুষ্ঠান৷ 
***গমচি (Gomsi)** ঐতিহাসিক স্থান৷  

## তথ্যসূত্ৰ

## বাহ্যিক  সংযোগ

* Town website



শ্ৰেণী:অৰুণাচল প্ৰদেশ
শ্ৰেণী:ভাৰতৰ নগৰ মহানগৰ
উত্তৰ ত্ৰিপুৰা জিলা

**উত্তৰ ত্ৰিপুৰা জিলা** উত্তৰ-পূব ভাৰতৰ ত্ৰিপুৰা ৰাজ্যৰ এখন অন্যতম জিলা। জিলাখন ১৯৭০ চনৰ ১ ছেপ্টেম্বৰত প্ৰতিষ্ঠা হয়। এই জিলাৰ সদৰঠাই ধৰ্মনগৰ। জিলাখনৰ মুঠ মাটিকালি ১৪২২.১৯ বৰ্গ কিলোমিটাৰ আৰু জনসংখ্যা ২০১১ চনৰ লোকপিয়ল অনুসৰি ৪৪৪৫৭৯ জন।

## ইতিহাস
পূৰ্বতে উত্তৰ ত্ৰিপুৰাৰ বৰ্তমানৰ ভূখণ্ড ত্ৰিপুৰা প্ৰিন্সলী ষ্টেটৰ অন্তৰ্ভুক্ত আছিল। ১৯৪৯ চনৰ ৯ ছেপ্টেম্বৰত এই ৰাজ্যখন ভাৰতৰ সৈতে লগ লাগে। ১৯৭০ চনৰ ১ ছেপ্টেম্বৰত উত্তৰ ত্ৰিপুৰা জিলা সৃষ্টি কৰা হয়। ১৯৯৫ চনৰ ১৪ এপ্ৰিলত এই জিলাৰ একাংশ পৃথক কৰি ধলাই জিলা গঠন কৰা হয়। ২০১২ চনৰ ২১ জানুৱাৰীত কৰা বিভাজনৰ পিছত ত্ৰিপুৰাত মুঠতে আঠখন জিলা হয়গৈ।

## প্ৰশাসনিক বিভাগ
উত্তৰ ত্ৰিপুৰা জিলাৰ তিনিটা মহকুমা আছে আৰু মহকুমাকেইটা আঠটা ব্লকত বিভক্ত।

### সমষ্টি
উত্তৰ ত্ৰিপুৰা জিলাত মুঠতে এঘাৰটা বিধানসভাৰ সমষ্টি আছে- পবিয়াচৰা ( Pabiachhara), ফটিকৰয় (Fatikroy), চণ্ডীপুৰ (Chandipur), কৈলাচহৰ (Kailasahar), কদমতলা-কুৰ্ত্তী (Kadamtala-Kurti), বাগবাছা (Bagbassa), ধৰ্মনগৰ (Dharmanagar), যুৱৰাজনগৰ (Jubarajnagar), পানীসাগৰ (Panisagar),পেঞ্চাৰথল (Pencharthal) আৰু কাঞ্চনপুৰ (Kanchanpur)

উত্তৰ ত্ৰিপুৰা জিলা পূব ত্ৰিপুৰা লোকসভা সমষ্টিৰ অন্তৰ্ভুক্ত।

## জনসংখ্যা
২০১১ চনৰ লোকপিয়ল অনুসৰি উত্তৰ ত্ৰিপুৰা জিলাৰ মুঠ জনসংখ্যা ৪৪৪৫৭৯ জন। এই জিলাৰ সাক্ষৰতাৰ হাৰ ৯৭.২২% য’ত পুৰুষৰ হাৰ ৯৭.৩৪% আৰু মহিলাৰ ৯৬.৭৯%। এই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬৭ গৰাকী।

## জৈৱবৈচিত্ৰ্য
১৯৮৮ চনত উত্তৰ ত্ৰিপুৰা জিলাৰ ০.৮৫ বৰ্গ কিলোমিটাৰ লৈ ৰ’ৱা বন্যপ্ৰাণী অভয়াৰণ্য (Rowa Wildlife Sanctuary) সৃষ্টি কৰা হয়।

## তথ্যসূত্ৰ

## বাহ্যিক সংযোগ
* Official website of North Tripura district

শ্ৰেণী:ত্ৰিপুৰাৰ জিলা